open-index/open-wikipedia-markdown huggingface dataset:
香港補習文化

**香港補習文化**，指香港學生學習依賴補習。根據香港政府統計處統計，2004至2005年度，中小學生當中3成人曾有去補習，預科就有一半。補習學生平均花費800港元以上。而根據香港青年協會2009年時所調查，中小學生補習整體比率升至五成。

## 起源
由於香港主權移交後，特區政府令香港教育缺陷結果令連鎖補習社，推出「精讀班」來快速教授學生大量課程，提供考試貼題，答案重點等資料。

## 發展
由中小學生幫襯雞精補習，其後又有其他工業課程都發展出雞精教學模式。例如：考牌、車牌等方面。

### 雞精班
**雞精班**，又有**精讀班**，**速成班**唔同稱呼，係一種社會現象。原本係對香港補習社一種短期課程稱呼，但而家成為指「速成教學」方面帶有貶義性質流行語同社會風氣。除香港正規學校質素下滑問題外，港孩現象同「高分低能」可能重會出自中學、小學雞精補習，因為香港教改後，課程內容重視知識同國教，而顯得道德教育係冇分加就唔重要。

## 盛行期
### 原因
* 香港教育制度以成績決定一切，公開試成績會決定學生前途，同各行業要求。
* 希望能用短時間完成課程
* 補習班提供應試重點
* 筆記較學校精簡，只有重點，也有評卷準則、外國試題、「考試陷阱」等
* 心態上，認為補習社教學方式比日校更好或更「考試導向」
* 日校教師質素都有參差
* 預測試題準確
* 羊群心理，「人有我有」

報導指，而家補習係市場主導，屬幾個拔尖教育龍頭競爭，加上家長同學生心存「有病醫病，無病補身」信仰，務求用錢換成績，致令補習產業日趨蓬勃。

### 宣傳手法
#### 上門補習／小型補習社
上門補習導師一般靠超市免費客戶廣告或網上宣傳，小型補習社一般只用傳單宣傳或提供優惠。

#### 大型補習社
大型補習社經常到電視、報章、巴士車身賣廣告，廣告通常將補習導師包裝成拯救者、超人之類，並會強調往績，商業包裝到佢係「補習天王」、「補習天后」、「捉路之王」、「考試專家」、「以一敵百」、「萬人之師」、「Econ King」（經濟科專家）、「化學教父」、「數神」、「物理技巧王」等虛名。曾有廣告出現補習天王，天后身穿古裝打扮成武俠小說角色或歷史人物，好奇怪。

:參見：蕭源貼中試題風波
除此之外，好多導師會借新聞宣傳自己。2007年香港中學會考，英皇教育導師蕭源成功預測中文作文題目，而有社會爭議，蕭源藉此接受傳媒訪問，獲得免費宣傳機會。多年前自開補習社英文導師Joseph Li「貼中」題目，被廉署調查，其後佢成日用廣告大肆宣傳自己被廉署調查一事，以證明自己「貼題」能力得到「認同」。

公開考試成績公布後，補習社以獎學金吸引考取好成績學生登記，然後到報章、網站上公開學生名單，顯示自己教學能力高，學生能奪得優秀成績。不過，有部分補習社會技巧地加長奪優名單，把一些只有卷部而非科部等級（俗稱「細Grade」或「細分」）獲A學生都計埋，甚至會收買無報讀而奪A考生，疑有造假之況。

## 爭議性
* 教學同學習風氣爭議性。補習社教師明星化，學校企業化，香港補習社收費係針對中產家庭，名校高材生同成績差學生都會幫襯。近年，香港補習社就廣告同宣傳上都疑出現誤導同造假成分，《商品說明條例》生效前情況普遍。香港考試教育造成教育消費文化（culture of consumption）。
* 有日校聲音批評政府，對補習社**冇嚴格監管**，導致市場上補習社質素參差不齊。韓國政府管理補習，如規定營運時間只到每晚十點，但香港教育局無政策係干預補習社。

### 社會反應
* 香港家長協進會主席陳星達直斥，補習業只重視搶客，忽略師資質素。
* 香港律師補習班係另類課程，有條件收生。律師會前會長熊運信話，課程內容似PCLL，以免課程成為「補習雞精班」；並預料考生係應屆或以前未入讀PCLL學生為主。
* 唔係個個細佬家長都會接受仔囡服用「雞精班」，有報導指近年唔少家長拒絕。

### 補習社醜聞

*有咩補習呀Sir又做過咩上新聞：上堂講粗口，偷試題，做假數，做假學歷，上網侮辱人，等等....大把證據啦重有差人拉佢冇客觀？有列表詳細講。

## 流行文化
### 電視劇
2007年，香港有線電視首次自製電視劇《補習天后》，同無綫電視又係2008年播出《尖子攻略》，都係宣傳香港補習文化。

此外，由於香港補習社競爭激烈，有補習社會派“兵”（即學生）同老師親自攻擊競爭對手，例如現代教育Kris Lau（劉冠華），親自拍片攻擊遵理學校，英皇教育英文老師 Billy Ng（伍嘉朗），並拍片稱呼伍為「侏儒」。

## 參考

## 睇埋
* 香港教師質素
* 怪獸家長
* 洗腦教育
* 「讀死書、死讀書、死背書、背死書」
* 香港教育
* 香港中學會考
* 香港高級程度會考
* 香港中學文憑考試
* 大學聯合招生辦法
* 補習班

## 出面網頁
*
*
*
賈思樂

**賈思樂**（**Louie Castro** ; ），澳門土生葡人，香港藝人。

## 簡介
澳門出世，讀過粵華中學，1974年畢業後參加過香港無綫電視旨在挖掘歌唱人才嘅節目《聲寶之夜》，靠翻唱《Congratulations》一曲入到決賽，跟住去香港發展，加入娛樂圈。1976年，被無綫金牌編導甘國亮賞識，演出第一套劇集《少年十五二十時》。嗰一年，賈思樂同森森、斑斑、李振輝合作拍攝《四樂士特輯》歌唱節目，之後同EMI簽約。

喺無綫期間，賈思樂除發展歌唱事業外，亦有去台灣參演電視劇。1980年代，賈思樂活躍喺《歡樂今宵》綜藝性節目演出，佢同盧海鵬、戚美珍合作演出嘅搞笑短劇《蝦仔爹哋》，係《歡樂今宵》入面最長壽嘅短劇。

2019年，賈思樂原定喺11月12同13號喺文化中心音樂廳舉行演唱會，不過最終因為社會不穩定因素取消咗。

## 演出

### 節目演出（ViuTV）
*2021年：《AH佛真·惜玩》（第1-2集嘉賓）

## 註
詹秉熙

**詹秉熙**（**Jim Ping Hei**，）係香港影視演員，祖籍福建。

詹秉熙出身自無綫電視，1984年從改制（讀三個月就得）後頭一期嘅無綫電視藝員訓練班畢業出道，同年就喺頭一部電視劇作品《畫出彩虹》擔正第一男主角，同張曼玉飾演情人。

詹秉熙初出道時原本係無綫力捧嘅對象，但係拍完《畫出彩虹》後冇耐就得罪咗高層被雪藏，隔咗兩年先至再有機會拍劇，而解凍後已經唔再受捧。1990年代初跳槽至亞洲電視，又拍過電影。1990年代中返到無綫，演出啲二、三綫角色，後期又再轉至亞洲電視。1999年再入電影圈，更一度拍三級片。近年詹秉熙做咗福建省中國人民政治協商會議委員。2018年至2019年成為邵氏兄弟藝員。

## 作品
### 電視劇（[[無綫電視]]）
* 1984年 《畫出彩虹》 飾 鄧建邦
* 1986年 《流氓大亨》 飾 鍾偉賢
* 1986年 《赤腳紳士》 飾 伍世昌
* 1986年 《黃大仙》 
* 1987年 《成吉思汗》 飾 別勒古台
* 1988年 《名門》 飾 段玉琨
* 1989年 《連城訣》 飾 吳坎
* 1995年 《刑事偵緝檔案II》（檔案十二：穿醫袍的屍體） 飾 王忠信（倪博彥嘅入贅女婿）
* 1995年 《刀馬旦》 飾 吳優
* 1995年 《神雕俠侣》 飾 耶律齊
* 1996年 《900重案追凶》 飾 許令郎 
* 1996年 《廉政行動組》 飾 PAUL
* 1996年 《河東獅吼》 飾 八賢王
* 1996年 《十三密殺令》 飾 明世宗
* 1997年 《大刺客之魚腸劍》 飾 伊盾
* 1997年 《苗翠花》 飾 王國興
* 1997年 《廉政追緝令》 飾 邱建邦（麥燕萍男友）
*

### 電視劇（[[亞洲電視]]）
* 1990年 《佳偶天成》
* 1990年 《鬼做你老婆》 飾 林思俊
* 1990年 《我係Tuna Fi》飾 朱潤祥
* 1991年 《劍神》飾 日本武士
* 1991年 《乖女也瘋狂》 飾 許瑞安
* 1991年 《劍三十之龍翔鳳舞》
* 1991年 《香港奇案之女星何價》
* 1991年 《中環英雄》
* 1998年 《穆桂英》飾 蔡亭
* 1998年 《曲終情未了》飾 陸其昌
* 1999年 《海瑞鬥嚴嵩》飾 嘉靖帝
* 2005年 《危險人物之賭命》 飾 馬義
* 2006年 《香港奇案實錄之重裝悍匪》飾 謝建基
* 2008年 《火蝴蝶》 飾 章學廉

### 電視劇（[[香港電視網絡]]）
* 2015年 《選戰》 飾 李宗齊
* 2015年 《第二人生》 飾 劉子蘇
* 2015年 《導火新聞線》飾 苗匯堃
* 2015年 《歲月樓情》飾 古豐年

### 電視劇（[[ViuTV]]）
* 2017年：《詭探》飾 忠sir朋友
* 2025年：《三命》飾 總地政主任黃頌光

### 網絡電視劇
*2018年《暗算天機》 飾 水谷清一

### 電視電影（無綫電視）
* 1988年《諜血黃埔灘》 飾 陳強

### 電影
* 1987年 香港小姐寫真
* 1988年 警察故事續集
* 1990年 老虎出更2
* 1991年 海狼
* 1991年 賭尊
* 1991年 滾滾紅唇
* 1992年 特技情緣
* 1992年 特區着草二人組
* 1993年 霸海紅英
* 1993年 現代情慾篇之換妻檔案
* 1993年 蝦碌情聖
* 1993年 慾燄狂情
* 1999年 虐殺地帶
* 1999年 賭王千霸之爛命賭王
* 1999年 風月寶鑑之婬亂英雄傳
* 1999年 水滸傳之英雄好色
* 1999年 賭王千霸之偷龍轉鳳
* 2001年 絕望邊緣　
* 2002年 刑偵檔案之血謎殺
* 2003年 失槍72小時
* 2003年 龍拳不敗
* 2007年 登機門
* 2009年 連鎖
* 2012年 紥職
* 2016年 三人行

### 電視節目
* 2006年 香港電台《賭海迷徒2006》第五集：錢塵往事三串七 飾 阿文
* 2007年 亞洲電視《電視風雲50年》第二集：男星在電視圈的日子（嘉賓）

## 睇埋
* 契妹 顏仟汶

## 攷

## 出面網頁
* 
* 
* 
* 
* 
* 
* 
類:香港電視男演員

類:前無綫電視男藝員
類:前亞洲電視男藝員
類:前香港電視網絡男藝員
類:祖籍福建
秉熙
優秀人才入境計劃

**優秀人才入境計劃**，簡稱**優才計劃**，**大陸優才**，係香港特別行政區政府推出一個配額移民計劃，政府認為吸引來自外地「優秀人才」到香港定居，就會提升香港競爭力。2006年2月23號公布計劃，6月前就實施。

## 適用人士
#國籍：不得為阿富汗、柬埔寨、古巴、老撾、朝鮮、尼泊爾、越南
#年齡：18歲或以上
#經濟能力：證明留港期間，能自行負擔自己，受養人，無需公共援助
#良好品行：入境同保安規定，以前無任何犯罪或問題記錄
#語文能力：良好中文（粵語或普通話）或英文能力
#基本學歷：一般要求備有文件證明有學士學位，良好技術資格、經證明專業能力或備有文件證明嘅有關經驗同成就，亦可獲考慮

## 社會問題
* 外地勞工來港被批評會影響本地人就業，同瓜分公共福利。除本土派，部分泛民，而家連建制派都有時會反對計劃，港九勞工社團聯會反對創科局以「科技人才入境計劃」輸入外勞。環保觸覺指出，大陸人會冚家落嚟香港，之後香港住屋需要會上升，租金樓價就同時上升。
* 港中矛盾文化落差。
* 部份優才到港後發生事件，造成該計劃同犯罪爭議。

## 相關
### 知名中國來港新移民
* 陳佳峰
* 廖昌永
* 章子怡 
* 胡軍 
* 張萍
* 孫玥
* 李寧
* 梁文沖
* 湯唯 
* 周迅
* 周蜜
* 劉璇
* 黄晓明
* 張敬軒
* 王晨
* 張靜初
* 李冰冰
* 秦海璐
* 齊佳
* 孫儷
* 趙薇
* 郎朗
* 張晉
* 楊冪
* 吳依琳
* 李雲迪
* 陳忱

### 知名歐美來港新移民
* 凱蒂·阿當

## 參考

## 出面網頁
* 優秀人才入境計劃| 入境事務處
應試教育

**應試教育**，有時又叫做**填鴨式教育**，由前蘇聯教育家伊·安·凱洛夫提出。填鴨係指鴨生長到一定時期，通過按時將做成長條嘅飼料由鴨嘴填入去，減低鴨嘅運動量，令到鴨可以好快增加重量。填鴨式教育以提升學生應試能力為主要目的嘅教育制度。應試教育著重以考試成績作為對學生學習水平嘅評價，因此老師、學生同家長為咗提升考試成績，往往要學生用好多時間去操練試題。

## 好處
*可以令學生喺短時間入面掌握更加多知識，既慳時間，又提高學習效率。
*應試教育強調記憶同應試，喺一定程度上，課本上已經將重點歸納為精髓，能夠重點温習。

## 壞處
*學生會變得被動，減低學習意欲，好少表達自己意見同探究問題，亦缺乏自律同主動學習能力。
*以簡單記憶同技能反覆訓練為主，強調記憶弱化學生自身思考同理解，忽視獨立思考、創新同質疑，學生面對未知問題同挑戰會無所適從。
*過份強調傳授知識同技能，強調知識嘅熟練程度，採取過度學習，強化訓練手段，將學習局限喺課本範圍入面，令學生無時間參加課堂以外、各種對發展智力好有益嘅活動，導致知識狹窄，高分低能。
*無機會畀學生自我探索，學生可以喺探索之後會有更加好嘅見解同睇法，有助學習。

## 取材於應試教育嘅文藝作品

* 《儒林外史》（中國小說）
* 《孔乙己》（中國五四時代小說）
* 《小孩不笨》（星加坡電影及電視劇）
* 《尖子攻略》（香港電視劇）
* 《補習天后》（香港電視劇）
* 《女王的教室》（日本電視劇）

## 睇埋
* 補習社
* 補課
* 文理分科
* 填鴨式教育
幼兒教師

**幼兒教師**（**preschool teacher**）係一項幼兒教育職業，主要負責教導2至4歲嘅細路哥。

## 睇埋
* 幼兒教育
李泳豪

**李泳豪**（別名**李永豪**，，）係香港無綫電視部頭合約男演員。

## 簡歷
李永豪係藝人李家鼎同施明嘅細仔，有一孖生阿哥李泳漢，6歲開始同阿哥一齊做童星，演出好多電影同電視劇。

中學讀聖保羅書院。

同香港小姐冠軍楊思琦拍咗差唔多9年拖，2011年6月宣佈分手。

2022年，10月時與拍咗兩年拖嘅台籍女友林妤謙（Agnes）結婚。

## 睇埋
* 無綫電視藝員一覽

## 攷

## 出面網頁
* 
* 
* 
* 
* 
* 
* 

類:無綫電視男藝員

類:祖籍佛山
類:雙胞胎
類:聖保羅書院舊生
泳豪
廖內群島

**廖內群島**（，）係東南亞一咋群島，屬於印尼廖內群島省。呢咋群島喺星加坡南邊，同星加坡隔住條星加坡海峽，喺蘇門答臘島東邊。主要島嶼包括峇淡島、民丹島、吉里汶島。
逆流大叔

《**逆流大叔**》（）係2018年一齣港產片，由陳詠燊導演，吳鎮宇、潘燦良、黃德斌、胡子彤、胡定欣同余香凝等演出。由天下一電影出品同發行，2018年8月2號喺香港上映。

## 劇情
四個高不成低不就嘅寛頻網絡公司員工為咗保住飯碗加入公司新成立嘅龍舟隊，開始艱苦嘅龍舟訓練。

## 演員
### 主要角色

### 其他角色

## 製作
電影喺2017年7月至9月天氣最熱嗰段時間拍。劇組想把握好天氣拍完划龍舟嘅戲，開頭三個星期都拍戶外景。但係嗰陣天氣時晴時雨，吳鎮宇搞到病咗，不過為咗唔影響拍攝進度佢決定帶病上陣。

### 資助
2017年8月，嘅「電影發展基金電影製作融資計劃」資助咗港幣$4,492,800畀爾齣電影。

### 音樂
電影揾咗RubberBand幫電影配樂同創作主題曲《逆流之歌》同插曲《大叔情歌》，陳詠燊重親自執導《逆流之歌》嘅MV。

## 發行
### 上映
灣仔香港藝術中心嘅電影院由2018年7月19號起由古天樂嘅電影公司接手贊助，重冠名做「古天樂電影院」（）。第一齣上映嘅電影就係古天樂有份投資嘅《逆流大叔》。

### 市場推廣
2018年6月23號，吳鎮宇同胡定欣為《逆流大叔》出席中環舉行嘅「香港龍舟嘉年華」，胡定欣表示「第一次拍電影，多謝鎮宇揾我合作。」

## 獎
《逆流大叔》已經入圍2018年7月喺美國紐約市舉行嘅「2018年」主競賽單元，重成為咗唯一「焦點放映」電影。

## 攷

## 出面網頁
* 
* 
* 

類:港產片
類:2018年電影
三個小生去旅行

《**三個小生去旅行**》（）係香港電視廣播有限公司製作嘅旅遊節目，成個節目有10集。喺2013年11月18號起逢星期一至五晚上22:30-23:00喺翡翠台、高清翡翠台播出，myTV提供節目重溫。

## 睇埋
*四個小生去旅行
東風站

**東風站**可以係：
*東風站 (淄博)：膠濟鐵路嘅車站。
*東風站 (額濟納)：清綠鐵路嘅車站。
*東風站 (廣州)：廣州地鐵14號綫起緊嘅車站，規劃嗌過「街口站」。
*東風站 (北京)：北京地鐵3號綫起緊嘅車站。
藏霞精舍

**藏霞精舍**（Chong Har Ching Ser）喺香港新界粉嶺嘅黃崗山（而家嘅粉嶺市中心），屬廣東省清遠市嘅先天道派藏霞洞嘅分支，由朱翰亭先生所創立，係一間道觀，以苦練修行為辦道宗旨。

精舍供奉觀音、呂洞賓、北帝、關羽、三清道祖、黃龍真人同孔子。每年嘅三元節同盂蘭節係主要慶典。

## 活動
;宗教活動
藏霞精舍設有對內開放嘅靈牌位安奉服務，供奉觀裏面嘅先逝道侶。

;社會活動
除咗道務之外，藏霞精舍亦積極資助同參與重修廣東清遠藏霞洞，參與公益事務。藏霞精舍亦有聯同多間先天道道堂，開辦先天道安老院，為老人提供服務。

;文化活動
藏霞精舍同清遠藏霞洞，禺峽飛霞洞同南洋先天道有緊密聯絡，交流互訪。

## 相

File:Chcs 02.JPG|thumb|300px|藏霞精舍大門
File:Chcs 03.JPG|thumb|300px|藏霞精舍門前荷花池
File:Chong Har Ching Ser (Hong Kong).jpg|thumb|300px|喺粉嶺康樂公園北面入口嘅藏霞精舍拱辰門


## 出面網頁
* 香港道教聯合會 道堂資料（新界東）藏霞精舍

類:香港道教建築
摩星嶺黃金屋

**摩星嶺黃金屋**（，意思就係**黃金山莊**）喺香港摩星嶺嘅域多利道同摩星嶺道之間，1970年代起，係香港富豪周啟邦夫婦嘅屋企。呢間屋嘅特色係佢嘅豪華黃金裝潢：屋裏面嘅傢具大多數都係用純金或黃銅鍍金製造，連屋出面嘅柵欄亦塗上金色嘅油漆。該處亦經常被世界各地嘅人前嚟拍攝。

## 參考

## 出面網頁
* 摩星嶺-富貴黃金屋
山田站

**山田站**可以係：
*山田站 (東京)：京王電鐵高尾綫嘅車站。
*山田站 (岐阜)：長良川鐵道越美南綫嘅車站。
*山田站 (大阪)：阪急千里綫同大阪單軌綫嘅轉車站，早期嗌**美濃山田站**。
*山田站 (廣州)：廣州地鐵21號綫嘅車站
施麗珊

**施麗珊**係香港社會工作者、政治人物。現任香港社區組織協會幹事。佢11歲嗰時從福建移民香港，後來喺伊斯蘭脫維善紀念中學同香港浸會大學社會工作系讀書。

## 參考
中國粟特人墓葬一覽

**中國粟特人墓葬一覽**收錄目前發現嘅從北朝至唐朝嘅粟特人古墓葬，分三個時期：北朝入華嘅粟特人墓葬四座，其中嘅虞弘係喺北齊時進入中原，喺隋朝逝世，所以虞弘墓歸類喺隋朝墓葬；隋朝入華嘅粟特人墓葬，包括虞弘在內有墓主姓名嘅共三座；唐朝嘅粟特人墓葬明顯多過前代，主要分佈喺新疆吐魯番、寧夏固原同鹽池、陝西禮泉、山西汾陽、河南洛陽、河北同埋北京等地。粟特人嘅墓葬多出土圍屏石榻、石堂（房屋形石槨）或石槨等葬具，亦有耳璫、指環等黃金首飾，石質葬具表面多有雕繪精細、裝飾奢華嘅圖像。呢啲藝術品將中亞、波斯同祆教文化帶入中原，相比同時期漢人墓葬圖像嘅文化風格及審美情趣有明顯差異。

## 一覽

### 北朝
呢三座係北周墓葬，採石槨葬。安伽墓入面發現嘅火壇圖像，史君墓入面嘅祆教畫面，説明佢哋雖身處長安，但仍保留自身民族嘅宗教信仰同生活習俗。但史君墓石槨嘅殿堂式結構、安伽墓、康業墓人物服飾嘅漢化，都表明佢哋同時亦受到中原文化嘅強烈影響。從漢化程度上嚟睇，康業墓最高，安伽墓次之，史君墓嘅漢化程度最低。此外，中國國家博物館喺2012年收到由日本收藏家崛內紀良捐贈嘅北朝粟特人石堂，説明或有更多北朝嘅粟特墓葬。不過呢座北朝石堂嘅出土地點及墓葬等資訊不明，所以無法瞭解墓主身份。

### 隋唐

1980年代喺寧夏固原市原州區陸續發現隋唐墓葬羣，其中有六座屬於，呢度嘅粟特墓葬重出土有波斯銀幣同埋東羅馬金幣。另外，南塬上重有大量中小型唐朝墓葬，其中唐29入面嘅兩具人骨架，係男女合葬，經人骨鑒定，都係白種人。1982年喺甘肅天水秦州區發現座古墓，斷定係北朝晚期至隋朝時期。不過嗰陣可供參攷嘅資料好少，再加上墓誌字跡脫落無法辨識，導致墓主身份姓名等資訊無從得知。由於天水粟特墓曾經被盜，出土文物有限，所以冇被重視，連發掘報告都係十年後至公佈。1999年喺山西太原出土嘅虞弘墓有基本完整嘅墓誌銘，墓主虞弘確定係嚟自中亞嘅高加索人，但無法斷定係唔係粟特人，不過佢曾擔任「檢校薩保府」一職，同粟特人關係密切。

; 隋朝

; 唐朝

## 攷

## 睇埋
* 粟特
* 粟特神祇白畫
荃灣老圍

**老圍村**喺1669年落成，係香港新界荃灣最古老嘅村落，最初叫「**淺灣圍**」，喺老圍路以南，距離荃灣市中心大約5至10分鐘車程。村莊後面倚住顯達鄉村俱樂部同城門水塘植林區，可以望到石圍角邨同綠楊新邨一帶。村裏面嘅居民有2000幾人，全部係平房排列，多數係古樸嘅瓦頂磚屋，亦都有現代化嘅三層式村屋，散發住平靜簡樸嘅人民氣息。老圍村嘅一大特色係廟宇林立，有幾十間佛、道、儒家寺廟，例如有出名嘅西方寺、圓玄學院、東普陀講寺同龍母佛堂（龍母廟）等，重有全港唯一嘅藏傳佛教寺廟，所以喺村裏面周圍都見到僧人。

## 史
老圍村係清朝初年復界之後最早喺荃灣一帶起好嘅村落，當地人叫做「**舊村**」，喺康熙八年（1669年）由曾、張、黃、許、鄧五姓人起成，其中以姓張一族最多人。老圍村起嗰時曾經有圍牆防禦海盜，村裏面嘅房屋以行列嘅形式起成，同一個姓嘅村民建立喺同一列嘅房屋，稱為「排屋」。

;老圍張氏家祠
老圍起好初期，五姓村民分別起咗5間祠堂，但係年久失修下先後倒冧，而家只剩低張氏家祠。大約喺100年以前起，係3進式嘅建築，喺1990年重修時，只剩低2進，前進係門廳，後進係正廳，後進比前進高啲，用咗「四扇門」嘅建築形式。張氏家祠曾經設立私塾，叫做「翠屏書室」，重請咗八鄉秀才鄧元杰任教。

;老圍村牌坊
老圍村初期，各家生活都以耕田賣柴，以村路連接到荃灣墟市，僅以「老圍村」做路名。圓玄學院見到咁，就捐咗一座鐵架牌樓嚟做路標。由於經過多年嘅風雨，喺2007年圓玄學院再撥資重起新牌坊。

;老圍公立學校
村口嘅「老圍公立學校」曾經係電視劇《京華春夢》嘅拍攝場地，而家已停辦。佢傍邊係「同和社」、老圍村公所同香港聖公會麥理浩夫人中心鄰舍層面社區發展部。

File:HK_TsuenWanLoWai_Gateway in February 2024.jpg|老圍村牌坊
File:HK_TsuenWanLoWai_PublicSchool.JPG|老圍公立學校
File:HK_TsuenWanLoWai_VillageAdminCentre.JPG|老圍村公所
File:HK_TsuenWanLoWai_HKSKH_LadyMacLehoseCentre in February 2024.jpg|聖公會麥理浩夫人中心


## 參考

## 出面網頁
*「老圍─借藝術發掘歷史」天堂與地獄：香港藝術的城市觀察之一，梁寶著，香港獨立媒體專欄，2007年3月3號
郁啦！Girls

《**郁啦！Girls**》（**Girls' Talk: Girls In Sports**）係香港電視娛樂製作嘅清談節目，Girls' Talk系列之一，2018年7月26號開始逢禮拜四深夜（禮拜五凌晨）00:15-00:30喺ViuTV播，播到2019年4月25號。

節目每次會派出兩位主持，學下點玩各種新奇有趣流行嘅運動，然後介紹啲運動資訊畀無份玩嘅其他主持。嗰兩個主持學識之後會互相比賽，其他人會按照佢兩個比賽前學習嘅影片，估下邊個會贏。基本上估錯咗嘅都要接受懲罰，如果全部估中，噉就會懲罰輸咗比賽嗰一個主持，但係有時會估錯嘅同埋輸咗比賽嘅都一齊罰，懲罰方法會同嗰次嘅運動有關，由贏咗嘅一方法定。

## 主持陣容
來自ViuTV Girls' Talk節目嘅班底，主持呢個環節嘅包括：馮寶欣、劉凱怡、羅伊婷、黃可盈、練美娟、樊沛珈、陳俞希、陳韻行、許家媛、蔡宛珊、李蔓瑩、蕭鎧兒、羅彩玲、車泳希、余逸思、胡希文、Asha Cuthbert，同埋男主持Artem Ansheles、李建邦。

## 每集一覽
### 2018年

### 2019年

## 參考

## 註

## 出面網頁
*ViuTV：Girls’ Talk - 郁啦！Girls
*《Girls’ Talk - 輯郁啦！Girls》官方足本版【海外觀眾限定】
喻虹淵

**喻虹淵**（）係臺灣女演員，桃園市人，國立陽明高中同輔仁大學哲學系畢業。高中時期拍MV同廣告，2008年喺電視劇《痞子英雄》飾何小玫一角，2013年《愛情女僕》殺青後息影。2015年11月10號，宣佈同大佢6年嘅臺灣男演員周渝民結婚。2016年8月生咗個女。

## 影視作品
### 電視劇
*2008年 《這裏發現愛》飾 陸怡高中時期
*2008年 《籃球火》飾 潔兒小時候
*200?年 《波西米亞進行曲 V5》
*2009年 《痞子英雄》飾 何小玫
*2010年 《愛似百匯》飾 胡小風 女一主角
*2011年 《勇士們》飾 杜媛
*2012年 《白色之戀》飾 夏祥琪 女二主角
*2012年 《原來愛.就是甜蜜》飾 徐娟娟 女二主角
*2012年 《愛情女僕》飾 劉舒琪 女一主角

### 電影
*2010年《艋舺》飾 小惠
*2011年《牽手》

### 音樂錄影帶(MV)
*2004年 五月天《聽不到》
*2004年 周國賢《告一段落》
*2005年 林俊傑《豆漿油條》
*2006年 何耀珊《做你的公主》
*2007年 音樂鐵人 《幸福快樂》
*2008年 飛輪海《為你存在》
*2009年 陳乃榮《不再》
*2009年 蕭敬騰《祝你幸福》
*2009年 東於哲《因為你》（音樂愛情故事）
*2010年 AK 陳奕 沈建宏 《一秒鐘》
*2011年 Color《我沒有你要的快樂》
*2012年 梁一貞《愛沒那麼簡單》
*2013年 MP魔幻力量《忘了怎麼愛你》

## 攷

## 出面網頁
* 
* 
* 
* 
*
異形：孤立

《**異形：孤立**》（；英文：Alien: Isolation）係一款第一人稱生存恐怖匿埋遊戲，由The Creative Assembly開發，並由SEGA發行嘅。遊戲屬於《異形》系列一部份。 

遊戲嘅背景設定為西元2137年，時間位於電影《異形》故事嘅15年之後、《異形2》故事嘅42年之前。遊戲中主角亞曼達（Amanda）正喺度著手調查佢阿媽艾倫·雷普利（Ellen Ripley）嘅失蹤事件。亞曼達嚟到太空站「Sevastopol」試圖去搵嚇「Nostromo」太空船嘅飛行紀錄，但太空站已俾異形入侵咗。 

## 玩法
The Creative Assembly嘅製作公司將《異形：孤立》形容係一款生存恐怖遊戲而唔係動作射擊遊戲，因此遊戲嘅風格較為接近雷利·史考特執導嘅恐怖電影《異形》，而唔係詹姆士·卡麥隆嚟執導、較為偏向《異形2》嘅動作電影。有別於第啲《異形》主題嘅遊戲，《異形：孤立》入面大部分時間只會出現一隻異形而且冇得殺死佢，玩家需要生存落去就要使用匿埋技巧。雖然遊戲入面有武器，但呢啲武器只係對人類同「Working Joes」機器人有攻擊作用。 

遊戲入面異形嘅人工智慧俾設定為利用視覺、聲音同埋嗅覺嚟追住主角而唔係依照固定嘅路線巡邏。異形嘅人工智慧包含多組複雜嘅行為模式，將隨著遊戲嘅進行逐漸開啟，產生異形喺接觸玩者嘅過程入面亦逐漸識得成長。異形具有調查「次要存在證據」嘅能力，例如喺注意到個置物櫃或氣壓鎖俾人開咗，牠就會搵打開佢嘅人。玩家可奔跑嚟增加移動速度，但腳步聲會引起異形嘅注意。玩者持有手電筒和可追蹤異形動作嘅偵測器，但使用時產生嘅光線同聲響會畀異形更容易搵到玩家藏身嘅位置。玩家可匿喺桌子底下或置物櫃等空間入面，呢個時候可能需要㩒住遊戲操作器嘅掣嚟避免發出呼吸聲。遊戲嘅關卡採用非線性設計，每個空間都有多個出入點，為玩家同異形提供唔同嘅攻擊同逃亡路線。 

遊戲入面冇抬頭顯示器嘅設計，玩家只能透過所持有嘅物品嚟攞各種資訊，例如使用偵測器嚟檢視異形所在嘅位置，但使用時會觸發景深效果，等玩家無法同時聚焦觀看偵測器同周圍嘅環境。偵測器只能偵測到異形嘅大略位置而冇得攞精確嘅位置，異形若靜止唔郁也冇得偵測。遊戲入面設計有製造系統，玩家可透過製造武器同工具嚟防衛自己。製造所需嘅物件隨機分布喺地圖入面而唔喺固定嘅位置，界玩家喺每次玩時都需探索成個關卡嚟搵到所需要嘅物件。遊戲入面玩家將有機會入侵各種電腦同電子裝置嚟取得資訊或觸發機關。 

## 劇情
2137年（異形事件後15年），阿曼達·蕾普莉（Amanda Ripley）搵到其下落不明之母親愛倫·蕾普莉（Ellen Ripley）嘅消息：其宇宙船諾斯特羅莫（Nostromo）嘅飛行記錄儀已畀發現同送至環繞氣體行星KG348運行嘅太空站塞瓦斯托波（Sevastopol）。為咗了解母親下落，蕾普莉與Weyland-Yutani企業之機器人塞繆爾斯（Samuels）同埋行政人員妮娜·泰勒（Nina Taylor）登上宇宙船多倫斯（Torrens）去緊塞瓦斯托波，但喺離艦登上太空站時因發生意外，導致蕾普莉同二人分離而被迫獨自行動。 

 蕾普莉喺站入面探索同多倫斯號聯絡，發現站入面嘅人員數量大幅減少，大多已成為向陌生家即時開槍嘅拾荒者，當中一人喺蕾普莉答應提供逃生機會後願意合作，並表示有個不明生物於站入面肆虐。呢個生物現身冇幾耐殺死咗個拾荒者；蕾普莉走甩之後搵返飛行記錄儀但發現資料已唔喺度，因此欲透過太空站通訊中心同多倫斯號聯絡，過程入面目擊站入面機器人殺害諗住發出求救訊號嘅生還人員。 

 蕾普莉其後與塞繆爾斯同泰勒合會，並同太空站上將維待斯（Waits）同埋佢下屬里卡度（Ricardo）見面。維特斯希望蕾普莉協助消滅該異形嘅計劃：將佢困住喺太空站某區域後將佢分離。蕾普莉成功將異形引到目標地點後卻發維特斯用她作餌，將她連同廢棄區域同異形一同分離。蕾普莉及時着咗件太空衣並從密封艙彈射逃走返去太空站；嗰個異形同廢棄區域俾KG348引力吸引而墜落。 

站入面嘅機器人突然攻擊班生還者，維特斯俾殺害而里卡度仲生還。為咗阻止場屠殺，塞繆爾斯諗住連接太空站人工智慧「阿波羅」（APOLLO），雖然俾系統保安關掉但成功畀蕾普莉進入電腦核心。阿波羅表示Weyland-Yutani已買咗成個太空站，同時命令站入面所有機器人不惜一切保護啲異形。喺蕾普莉質問點解指令喺異形已俾剷除咗之後仍然生效後，核心著她前往太空站反應爐：異形已喺呢一處建立晒巢穴並生咗多個蛋。蕾普莉利用反應爐毀滅咗巢穴但多隻異形走佬去站入面。 

 蕾普莉喺里卡度個度知道咗泰勒嘅真正目的係受命帶返啲異形，泰勒亦喺阻止一名人員利用電子超負荷毀滅太空站以殺哂所有異形嘅時候死咗，蕾普莉雖然阻止咗超負荷但太空站因重力穩定裝置於過程入毀減而即將墜落KG348，里卡度亦喺蕾普莉成功聯絡多倫斯號後俾異形幼體襲擊死咗。喺多倫斯號同太空站對接後，着咗太空衣嘅蕾普莉最終喺眾多異形圍攻嘅時候整爆炸協助多倫斯號分離，同時俾爆炸吹去船艦而著艦，但蕾普莉喺船艙內遇上一隻異形。蕾普莉喺異形落手之前退去密封艙並將佢打開，將佢同異形一齊吸出太空。  

## 攷

## 出面網頁
* 
*
蔡伯勵

**蔡伯勵**（），係香港堪輿同曆法學家，廣東順德人，蔡真步堂第三代繼承人，佢出嘅《真步堂通勝》被列入「省級非物質文化遺產」。

## 個人榮譽
* 世界華人協會「世界傑出華人獎」（2008年）
* 佛山榮譽市民（2011年）
* 金紫荊星章（2015年）
* 香港中文大學榮譽院士（2015年）

## 攷

類:香港中文大學榮譽院士
廢電器電子產品生產者責任計劃

**廢電器電子產品生產者責任計劃**（英文：**Producer Responsibility Scheme on Waste Electrical and Electronic Equipment**，簡稱 **PRS on WEEE**），俗稱**四電一腦**，係香港政府喺2018年8月1號開始推出嘅環保計劃。

## 適用範圍
計劃覆蓋香港賣嘅四隻指定家庭電器同埋四隻指定電腦設備：
*家庭電器
**冷氣機
**雪櫃
**洗衣機
**電視機
*電腦設備
**電腦
**打印機
**掃描器
**顯示器

## 計劃內容
*消費者買受管制電器嗰陣，可向銷售商要求安排免費嘅法定除舊服務，銷售商指定嘅收集商會由消費者要求嘅地方搬走一件屬相同類別嘅舊電器，送到指定嘅循環再造商妥善處理。
*銷售商亦會向消費者就受管制電器提供循環再造標籤，同埋喺銷售收據寫明循環再造徵費，方便識別喺呢個計劃下分發嘅受管制電器。
*銷售商要先向環保署登記，重要有埋經環保署批註嘅除舊服務方案，先至可以賣受管制電器。
*受管制電器供應商要向政府畀循環再造徵費：
**電視機、雪櫃：HK$165
**洗衣機、冷氣機：HK$125
**顯示器：HK$45
**電腦、列印機、掃描器：HK$15
* 香港政府亦撥款喺屯門環保園起咗廢電器電子產品處理及回收設施WEEE · PARK，由承辦商歐綠保綜合環保負責營運直至2027年。承辦商會免費上門回收唔要嘅四電一腦，運去WEEE · PARK處理。

## 參考
*廢電器電子產品生產者責任計劃八月一日實施

## 出面網頁
*WEEE @ HK （「廢電器電子產品生產者責任計劃」官方網站）
掃描器

**掃描器**（；），又叫**掃描儀**（），係種電腦輸入設備，可以將紙上面嘅資料輸入到電腦入面。佢同影印機原理差唔多，分別就係掃描器會輸出電子檔案。
影印機

**影印機**（英文：**Photocopier**，又簡稱**Copier**），係一種辦公室儀器，可以將紙上面嘅資料複製刑另一張紙上面（呢個過程叫**影印**）。佢同掃描器原理差唔多，分別就係影印機會輸出實物檔案。
葵翠邨

**葵翠邨**（英文：**Kwai Tsui Estate**）係香港房屋委員會轄下嘅一條公共屋邨，喺新界葵涌葵義路11號，有2座分別高23及24層嘅樓，合共860個單位，容納2,400名居民，2018年4月30號起好入伙。

香港民主黨喺2018年7月發現葵翠邨有食水樣本含鉛量超標，不過水務署就話無問題。
上水名都

**上水名都**（英文：**Sheungshui Town Center**）係香港一個私人住宅屋苑，喺新界上水智昌路9號，發展商係華懋，1992年8月入伙。屋苑有4座樓，合共780個單位。4座樓分別用歐美城市柏林、紐約、巴黎同羅馬命名。

屋苑基座有個商場，叫**上水名都商場**，入面有約莫60間商舖。

## 事故
2018年5月11號，巴黎閣有架𨋢壞咗，將位64歲女住客由7樓扯咗落𨋢槽底跌死。
周暢

**周暢**（；）係中國大陸嘅政治人同音樂家，香港人，祖籍廣東梅州大埔縣。佢曾經喺1982、1983年先後做過中華全國美學學會湖北分會同中國音樂史學會嘅理事。從1988年開始，先後做過中國致公黨廈門市第一、二屆委員會副主任委員同第四屆委員會主任委員、第十屆中央委員會委員、中國人民政治協商會議第六屆福建省委員會委員同福建省音樂家協會副主席。亦做過中國人民政治協商會議屬下嘅第八、九屆全國委員會委員、第七、八屆福建省委員會副主席、中國致公黨屬下嘅第十一屆中央委員會常務委員會委員同福建省第五屆委員會主任委員、第九屆福建省委員會委員等職。

2018年7月27號，佢因病喺福建廈門死咗，終年86歲。

## 註同攷
;註

;攷

暢
類:香港人
類:祖籍梅州
類:中國音樂人
橡樹街

**橡樹街**（英文：**Oak Street**）係香港九龍油尖旺區一條街，喺大角咀，由福全街去到櫻桃街，全長0.3公里，同左右兩邊嘅杉樹街同槐樹街大致平行。

## 主要建築
*銘基書院
*奧朗·御峯
沙浦鎮

**沙浦**（*當地讀法*）係廣東肇慶鼎湖區轄下一個鎮。

沙浦鎮下轄沙浦社區、桃一村、桃二村、沙一村、沙二村、沙三村、沙四村、黃布沙村、蘇一村、蘇二村、蘇三村、典一村、典二村、典三村、沙灣村。
## 參考
$6,000計劃

**$6,000計劃**（，國語讀做**六千元計劃**，粵語讀做**六千蚊計劃**），係香港政府喺2011年8月到2012年3月向年滿18歲嘅香港永久性居民一筆過發放6,000蚊港紙嘅計劃。喺2012年4至12月至申請嘅合資格人士，夾埋可以攞6,200蚊港紙。

由於計劃被指對香港非永久性居民唔公平，香港政府隨後經關愛基金向年滿18歲但未喺香港住滿七年嘅人士發放6,000蚊津貼。

## 睇埋
*關愛共享計劃：香港政府喺2019年搞嘅類似計劃
*現金發放計劃：香港政府喺2020年搞嘅類似計劃
*現金分享計劃：澳門政府喺2008年開始每年搞嘅類似計劃
夜宵磨

《**夜宵磨**》（）係香港電視廣播有限公司嘅飲食節目，總共有三輯，每集安排唔同藝人嘉賓一邊食宵夜一邊傾偈。

第一輯有15集，由江欣燕、范振鋒同周國賢主持，喺2012年8月26號到12月9號香港時間逢禮拜日23:00-23:30喺翡翠台播。

第二輯有13集，由江欣燕、范振鋒同王梓軒主持，喺2013年4月7號到6月30號香港時間逢禮拜日23:00-23:30喺翡翠台播。

第三輯有31集，由江欣燕、范振鋒同樂瞳主持，頭廿五集喺2015年7月25號到2016年5月21號香港時間逢禮拜六23:00-23:30喺翡翠台播，第26到30集喺同年9月10號到11月12號同一時段播，最後一集喺2017年6月25號禮拜日23:00-23:30播。

## 類似節目
*《深夜美食團》（2018年首播）
數碼原居民

，又嗌**數碼原住民**（）、**數碼移民**（），係從細路開始，一直喺好多數碼產品環境圍繞住生活嘅世代。話明喺大個之後先至接觸數碼產品重有一定程度出現冇辦法流暢使用嘅族群。佢最先由美國教育家喺2001年出《Digital Natives, Digital Immigrants》嘅教育雜誌時搞出噉嘅嘢。喺中國大陸，自從2016年8月嘅中國互聯網信息中心發佈嘅第38次《中國互聯網络發展狀況統計報告》之後，喺同年9月15號由人民日報寫嘅《關注網絡原住民》篇嘢先至傳出去。喺日本，自從NHK屬下嘅喺2008年8月播出同數碼原住民有關嘅特別節目之後，好快引起國內嘅一系列話題。

喺全球各地，到2013年為止，從1988～1998年出世嗰30%人口上咗網超過5年時間。

## 攷

## 連出去
* EDUCAUSE 2007 Podcast: Tomorrow's Students: Are We Ready for the New 21st-Century Learners?
* Commercial Media Viewing Habits: Digital Natives versus Digital Immigrants - Graduate Thesis Paper http://etd.ohiolink.edu/view.cgi?acc_num=bgsu1249505318
* Video experience on a 20-month-old baby who discovers a touchscreen

類:網絡用語
洩密者們

《**洩密者們**》（）係2018年港產懸疑片，邱禮濤導演，吳鎮宇、張智霖及佘詩曼領銜主演。2017年6月尾開拍，8月中煞科，2018年6月15號喺中國上畫，6月21號喺香港、澳門、馬來西亞上畫。電影喺檳城拍實景。

## 劇情
馬來西亞某藥廠利用新型變種傳染病發災難財，一個自稱「洩密者」嘅神秘組織揭發黑幕。藥廠東主個仔同當地記者離奇自殺後，馬來西亞警長李永勤同香港督察王大偉合作追查真相。其後「洩密者」同香港日報記者阮嘉嵐聯絡並會面，兩位警探亦追蹤佢哋動向，三人同「洩密者」交手。

## 卡士

## 票房
中國大陸上畫大概5個禮拜，最尾總票房係7,058萬人民幣。香港上畫大概兩個禮拜，累計票房收入$2,465,446，位列2018年上半年香港電影票房第10位。

## 參考

## 出面網頁
* 
* 
* 
* 
*
土地供應專責小組

**土地供應專責小組**（英文：**Task Force on Land Supply**）是香港政府成立的一個工作組織，由行政長官林鄭月娥喺2017年9月指示成立，由8位官方成員同22位非官方成員組成，主席係黃遠輝。小組職責係要為研究香港各種土地供應來源，收集公眾嘅意見評估同分析，定出香港整體土地供應策略同埋唔同土地供應選項嘅優次，向政府提出建議。任期去到2019年2月28號完。

土地供應專責小組喺2018年4月26號到9月26號期間展開咗公眾參與活動，主題係「增闢土地，你我抉擇」，歸納咗18個土地供應選項，叫市民揀下想落實邊個，亦歡迎市民提供另一啲選項建議。呢場諮詢又畀坊間俗稱做**土地大辯論**。小組喺2018年12月31號發表報告，建議政府優先研究同推行其中8個土地供應選項，政府喺2019年2月19號回應報告，大致接受報告建議。

## 土地供應選項
標咗「＊」代表土地供應專責小組建議優先研究同推行。
### 短中期選項
意思係有潛力喺未來大約10年內提供額外土地，總共4個：
*棕地發展＊
*利用私人嘅新界農地儲備＊
*利用私人遊樂場地契約用地做其他用途＊
*重置或整合佔地廣嘅康樂設施

### 中長期選項
意思係有潛力於未來大約10年到30年內提供額外土地，總共6個：
*維港以外近岸填海＊
*發展東大嶼都會＊
*利用岩洞同地下空間＊
*喺新界發展更多新發展區＊
*發展香港內河碼頭用地＊
*發展郊野公園邊陲地帶兩個試點

### 概念性選項
意思係暫時未能確定佢哋可以提供額外土地嘅時間同數量，總共8個：
*長遠發展香港內河碼頭用地同鄰近用地
*發展郊野公園邊陲地帶其他地點
*增加「鄉村式發展」地帶嘅發展密度
*喺現有運輸基建設施上面搞上蓋發展
*利用公用事業設施用地嘅發展潛力
*重置葵青貨櫃碼頭
*葵青貨櫃碼頭上蓋發展
*填平部分船灣淡水湖做新市鎮發展

## 出面網頁
*土地供應專責小組
*土地供應專責小組報告
*[政府就土地供應專責小組報告嘅回應](https://www.landforhongkong.hk/pdf/LegCo%20Brief%20(Gov%20Response%20to%20TFLS%20Report)(Chi)(Final).pdf)
關愛共享計劃

**關愛共享計劃**（英文：**Caring and Sharing Scheme**）係香港政府計劃喺2019年向符合相關條件嘅香港市民發放最多4,000港元嘅計劃。

## 背景
財政司司長陳茂波喺2018年2月28號發表2018-19年度《財政預算案》，畀坊間批評政府有巨額盈餘之下，「還富於民」嘅措施（俗稱「派糖」）只有好少人受惠，結果政府喺3月23號公佈推出「關愛共享計劃」，保證人人都有4,000港元嘅受惠。

## 受惠對象
#申請人首先要喺2018年12月31號符合下面四個條件：
##夠18歲；
##揸香港身份證（包新來港人士，但唔包嚟香港工作、求學、接受培訓嘅香港非永久性居民同佢哋嘅受養人，亦唔包用訪客身分嚟香港嘅人）；
##通常居住喺香港（包暫時離開香港而喺合理預期情況下會返香港住嘅人，例如出差、留學、求醫，但唔包移居海外人士）；
##無攞2018-19年度《財政預算案》對綜合社會保障援助、長者生活津貼、高齡津貼或者傷殘津貼發放嘅額外兩個月款項。
#除上面四個條件：
##如果唔使薪俸稅，喺香港無物業，可以攞全額4,000蚊津貼。
##如果唔使薪俸稅，喺香港有一個自住物業，而差餉寬減額少過4,000蚊，可以申請4,000蚊扣除差餉寬減嘅餘額。
##如果要交薪俸稅，喺香港無物業，而薪俸稅稅款寛減額少過4,000蚊，可以申請4,000蚊扣除薪俸稅稅款寛減嘅餘額。
##如果要交薪俸稅，喺香港有一個自住物業，而差餉寬減額加埋薪俸稅稅款寛減額少過4,000蚊，可以申請4,000蚊扣除薪俸稅稅款寛減加埋薪俸稅稅款寛減嘅餘額。

## 申請安排
關愛共享計劃由在職家庭津貼辦事處負責，喺2018年12月31號公佈申請安排。計劃喺2019年2月1號到4月30號接受申請，可以喺1月21號開始攞表格。

除咗填好咗嘅表格，申請人要交埋下面嘅證明文件：
*香港身份證副本；
*顯示申請人係帳戶持有人同列有帳戶號碼嘅銀行存摺首頁、提款卡或銀行月結單副本（如果無銀行戶口，可以唔交）。

初頭要提交埋申請日期前3個月內嘅住址證明副本，但之後取消咗呢個規定。

遞交申請方式可以郵寄或者放落指定地點嘅投遞箱。

## 睇埋
*$6,000計劃
*現金發放計劃

## 參考
*財政司司長公布「關愛共享計劃」

## 出面網頁
*關愛共享計劃 - 在職家庭津貼辦事處
*申請表格
何華超

**何華超**（****，）係香港男演員。1982年，佢由無綫電視藝員訓練班舞蹈員出身，後來成為演員。代表作有《復仇者之死》、《3D肉蒲團之極樂寶鑑》等。

何已婚，有兩個仔。

## 演出

### 電視劇（ViuTV）
*2020年：《打天下》飾演 張日峰
*2020年：《熟女強人》飾演 上司
*2021年：《無限斜棟有限公司》飾演 李振中
*2022年：《繩角》 飾演 范軍
*2023年：《殺手廢J》 飾演 Green
*2023年：《那年盛夏我們綻放如花》 飾演 何晞賢阿爸（第15集）
*2024年：《絲絲》 飾演 Paul
*2024年：《十七年命運週期》 飾 訓導主任
*2025年：《三命》 飾 楊二郎

### 網絡電視劇
*2018年：《冒險王衛斯理》 飾演 司令官
*2018年：《東方華爾街》 飾演 余友財
### 電影
*2018年：《一家大晒》
*2018年：《洩密者們》 飾演 張日善親信
*2018年：《八步半喜怒哀樂》
*2018年：《大樂師·為愛配樂》 飾演 東華哥
*2018年：《三個綁匪七條心》
*2019年：《賭神之神》
*2019年：《轉型團伙》 飾演 叔父	
*2019年：《掃毒2天地對決》 飾演 余順天父
*2020年：《大盜演》 飾演 孖知哥
*2022年：《深宵閃避球》 飾演 校長
*未上畫：《死亡通知單》

## 出面網頁
* 
* （英文）
* （英文）
* （繁體中文 - 香港）
* （大陸簡體）
隆昌

**隆昌**係中國四川一個縣級市，由內江市代管，位於四川盆地南部，面積794平方公里，2014年總人口約79萬。下轄12鎮4鄉，市政府駐金鵝鎮。原先係隆昌縣，2017年4月經國務院批准，撤銷隆昌縣，設立縣級隆昌市。

## 參考

## 出面網頁
灰熊

**灰熊**（***Ursus arctos horribilis***）係啡熊嘅亞種，主要分佈喺北美洲西北部，育空同阿拉斯加嗰頭。
灰熊 (搞清楚)

**[[灰熊]]**除咗係熊，亦可以係：
*蘇偉泉，藝名灰熊，香港演員、前足球員
*孟菲斯灰熊，美國NBA籃球隊
*灰熊坦克，坦克型號
蔡宛珊

**蔡宛珊**（**Sarika Choy**，）係香港模特兒，2001年已經開始接模特兒工作，曾經同周星馳一齊拍生力啤廣告，亦拍過黎明同許志安嘅MV。

## 簡歷
蔡宛珊係中印混血兒，阿爸係華人，阿媽係印度人。佢讀咗香港公開大學語言研究學士（英文），又攞到香港大學專業進修學院- 進階商業英語文憑課程及愛丁堡納皮爾大學- 廣告及公關學士，到2003年讀埋菲臘牙科醫院手術助理課程之後，就由兼職模特兒轉做全職模特兒。之後佢主要都係做主持同司儀工作。

## 演出
### 電視節目主持（[[ViuTV]]）
*2018年：《Girls' Talk》
*2019年：《View》
*2020年：《今晚趁熱食》
*2021年：《異國風情畫》（第4-6集）
*2021年：《最後一屆口罩小姐選舉總決賽》
*2021年：《學神出沒注意》
*2021年：《今餐有料到》（第80集開始）
*2022年：《磚們港樓》
*2022年：《尾二一屆口罩小姐選舉總決賽》
*2023年：《幫手預埋我》
*2023年：《區區有得揀》（外景主持）
*2024年：《磚造美學》

### 主持（其他）
*2021年：《培生擂台：無敵盃 2021》
*2023年：《共建美好社區大匯演》

### 電視節目演出（[[ViuTV]]）
*2020年：《鼠年行運要點相》第2集嘉賓
*2020年：《點相 III 先機算》現場觀眾
*2021年：《考有Feel》第9、10集嘉賓
*2021年：《海陸勁技場》參賽者
*2021年：《台灣乜都拜》短劇演出
*2023年：《Viu Chat》第8集嘉賓
*2023年：《正一廣東話》第8集嘉賓
*2024年：《公司冇逼我跑馬拉松》參加者
*2024年：《適者生存》參加者
*2024年：《我想身體健康》第42集嘉賓
*2025年：《P1X3L 5G 上位計劃》第15集嘉賓

### 電視劇（ViuTV）
*2019年：《黑市—鬼子母神》 飾 魏醫生（Macy）
*2020年：《歎息橋》 飾 Travis
*2020年：《熟女強人》 飾 邱太
*2020年：《暖男爸爸》 飾 Charlotte（第15、16集）
*2021年：《無限斜棟有限公司》 飾 Anna
*2023年：《社內相親》 飾 趙友晶
*2024年：《出租大叔》 飾 Rose
*2025年：《麻甩媽咪》 飾 Gucci
*2025年：《光明大押》 飾 蚊芝
*2025年：《翻盤下半場》 飾 Nancy

### 網絡劇集
*2020年：《把砒霜留給自己》

### 電視節目（[[now TV]]）
*2014年：《電視節目有好多種》主持

### 電視節目（其他）
*BBC World《The Real Hong Kong》
*香港賽馬會《Finding Happy Wednesday》
*YAHOO《Fashion Channel》

### 電影（中國大陸）
*2018年：《宇宙有愛浪漫同遊》

## 參考

## 出面網頁
*
*
*
*蔡宛珊Sarika | Chessman Hong Kong
*MakerVille - 蔡宛珊
華人民主書院

**華人民主書院**係一個非牟利組織，由各地華人聯合組成，2011年5月30號開始運作，總部辦事處係台北，同香港都有。目的係上網教育華人，向社會推廣民主。

## 宗旨
強調超黨派、跨國界，以建構華人民主理論、交流華人民主經驗、匯聚華人民主力量為使命，主要工作係創造一個網上平台，為全球各地華人社會關注民主運動青年世代，提供理論研習同知識交流管道，從教育入手，為民主扎根。

## 成員

*王丹   董事會主席
*鄭宇碩 董事兼榮譽校長 
*王軍濤 董事
*平路 董事
*何俊仁 董事
*陶君行 董事兼校長
*胡平   董事
*顧忠華 董事
*林佳龍 董事 
*曾建元 董事

## 參考

## 睇埋
* 天安門民主大學

## 出面網頁
*華人民主書院官網
江澤民派系

**江澤民派系**，又名「**上海幫**」、「**江系**」、「**江派**」，係中國大陸外國同中文媒體、政治網站流傳，中國共產黨入面嘅一股政治勢力派別，同前中共領導江澤民有關。佢係指中國共產黨內部一個非正式派系，主要成員多數由上海嘅領導崗位提升到中央政府同中國共產黨高層，或者係江澤民做中共中央總書記期間被提升，所以又叫**江派**，派系形象好鮮明，但嚴格嚟講來自上海嘅並唔一定係上海幫，例如做過上海市委書記嘅前總理朱鎔基就冇畀人劃分做江派。

## 代表人物
響中共中央政治局裏面，上海幫曾佔據咗多個常委職位。上海幫開頭嘅主要成員包括：吳邦國、賈慶林、曾慶紅、黃菊、李長春、吳官正。其他成員據推測重包括：劉淇、曾培炎、周永康、張德江、劉雲山、回良玉、華建敏、陳至立、陳良宇。

隨住江澤民響中共十六大退出中國政壇，上海幫（江派）響中央領導層嘅影響力減少。2006年9月24號，作為上海幫重要一員嘅陳良宇被撤職。黃菊喺2007年6月去世，亦都係對上海幫一個打擊。

2007年中共十七大閉幕之後，中共權力最高機構嘅中央政治局常委名單上面，冇咗曾慶紅、黃菊、吳官正。

2012年中共十八大之後，七個中央政治局常委入面，張德江、劉雲山、張高麗畀人認為同江澤民有密切關係。

### 人物定性爭議
2003年，韓正當時年僅四十九歲就出任上海市長，十年後受中共十八大任上海市委書記，視之為江澤民上海幫一員。2017年中共十九大上，韓正升任中共中央政治局常委。韓正係中共黨內中間派。另外，亦有報導話佢係鐵桿習派。

## 參考

## 出面網頁
*來自上海不等於上海幫，2006年9月27日香港《明報》
*精明不聰明：中共上海幫走入歷史，中國時報2006年9月26日
*陳良宇罪行罄竹難書 黃菊政治前途受關注，2006年9月25日《亞洲時報》
*《China Corruption Inquiry Targets Beijing》美國紐約時報2006年10月27日
李寶珊

**李寶珊**（**Lee Po Shan**，）係香港女藝人，本身係香港知專設計學院展覽設計學高級文憑學生，亦都同佢孖生家姐李寶君一樣做過無綫電視旗下Big Big Channel其中一位KOL。

## 簡歷
李寶珊小學讀香港道教聯合會純陽小學，中學讀馬鞍山聖若瑟中學，大專就先後讀香港專業教育學院觀塘分校平面設計課程同埋香港知專設計學院展覽設計學高級文憑課程。佢2017年喺無綫節目《#後生仔傾吓偈》做節目主持而開始出名，綽號「**細孖**」，2019年7月退出。

李寶珊嘅女朋友係無綫電視演員孟希璘，佢哋喺2020年情人節公開呢段同性戀情。

## 演出
### 節目演出（ViuTV）
*2021年：《直播王》參賽者

### 節目主持（無綫電視）
*2017-2019年：《#後生仔傾吓偈》（第1-363集）
*2017年：《#後生仔平安夜傾吓偈》

### 節目演出（無綫電視）
*2017年：《Y Angle》（5月20號嘉賓）
*2017年：《群星拱照 big big channel》（演出）
*2017年：《big big channel 失驚無神賀中秋》（演出）
*2017年：《TVB50周年 華麗轉身 邁步同行》（演出）
*2017年：《再親我好媽》（討論環節嘉賓）
*2018年：《兄弟幫》（第2107、2108集嘉賓）
*2018年：《Ben Sir睇樓團》（第二輯）（第3集演出）
*2018年：《big big channel大公司周年慶》（演出）

### MV
*2017年：《花森林》—譚嘉儀
*2018年：《聽雪落淚》—菊梓喬

## 參考

## 出面網頁
*
*

類:香港同性戀藝人
人妖

**人妖**，係個用於部分生理上嘅跨性別（變性、雙性、無性……）人士之貶義稱呼，該詞早見於18世紀清代成書《聊齋誌異》最終一回《人妖》裏面一個古仔。「人妖」一詞，多數包含所指者外觀或舉止妖艷嘅意思；例如，閹咗嘅宦官同女官往唔往歸入「人妖」之列。

## 睇埋
* 泰國變性人
* 女雄
* 偽娘
* 藥娘
* 扶他那裏
林正峰 (香港)

**林正峰**（，，），綽號**阿楓**，係香港男藝人，本身係位註冊社工，亦係無綫電視旗下Big Big Channel其中一位KOL。

## 簡歷

林正峰有兩個家姐，表哥係無綫電視藝員林景程；2007到2013年曾經喺香港中文大學校友會聯會陳震夏中學讀書。2017年，佢透過無綫電視嘅網上直播兼社交平臺big big channel同埋清談節目《#後生仔傾吓偈》，做咗其中一個KOL而開始出名；年尾亦都讀完香港大學社會工作及社會行政學系，跟住做咗註冊社工，同埋喺香港基督教青年會做緊項目統籌主任。另外，佢讀書嗰陣演過唔少港大劇社同其他劇團搞嘅作品。

## 演出
### 節目主持（無綫電視）
*2017年開始：《#後生仔傾吓偈》
*2017年：《8個紀錄的誕生 2017 TVB大專紀實短片比賽》
*2017年：《#後生仔去台灣傾吓偈》
*2017年：《#後生仔平安夜傾吓偈》
*2018年：《#後生仔失驚無神賀聖誕》
*2019年：《金豬報喜迎新歲》
*2019年：《香港原味道》（第三輯 第15集加入）
*2019年：《2019勁歌金曲優秀選第一回》
*2019年：《眼睛去旅行》
*2019年：《#後生仔同港姐傾吓偈》
*2019年：《#後生仔睇完港姐傾吓偈》
*2019年：《#後生仔再同港姐傾吓偈》
*2019年開始：《#一屋後生仔》
*2020年：《#溫哥華後生仔傾吓偈》
*2021年：《不能只有我看到的 便利店追女神食譜》

### 節目演出（無綫電視）
*2016年：《文化廣場》（7月17號嘉賓）
*2017年：《群星拱照 big big channel》（演出）
*2017年：《big big channel 失驚無神賀中秋》（演出）
*2017年：《TVB50周年 華麗轉身 邁步同行》（演出）
*2017年：《TVB金禧晚宴暨2018節目巡禮》（嘉賓）
*2017年：《再親我好媽》（討論環節嘉賓）
*2018年：《Ben Sir睇樓團》（第二輯）（第3集演出）
*2018年：《big big channel 大公司周年慶》（嘉賓）
*2018年：《安樂蝸》（唔定期演出（Cheap 楓））
*2018年：《big big channel大公司周年慶》（演出）
*2018年：《美女廚房》（嘉賓）
*2018年：《萬千星輝頒獎典禮2018》（嘉賓）
*2019年：《娛樂大家》（第2集演出）

### 電視劇（無綫電視）
*2018年：《救妻同學會》 飾 李恩朗細佬
*2018年：《我老細唔係人》（Big Big Channel） 飾 同事、員工
*拍緊：《香港愛情故事》 飾 邱凱傑
*拍緊：《陀槍師姐2020》 飾

### 微電影
*2019年：《一代宗獅迎新歲》（無綫電視） 飾 舞獅隊隊員

### 舞台劇
*2014年7月31日 - 8月3日：《New Kids on the Block（暑假音樂劇大搞作2014）》（香港演藝學院） 飾  林峰
*2014年9月27、28日：《不能愛你的幸福》（想出軌劇場） 飾  
*2014年9月28日：《你能聽見我嗎？》（葵涌醫院話劇團） 飾 
*2015年5月：《Rent》（Theatre Noir Foundation） 飾 
*2016年7月27、28日：《缺》（港大劇社） 飾 Angus

### MV
*2017年：《花森林》— 譚嘉儀
*2018年：《只想與你再一起》— 菊梓喬
*2019年：《離開有什麼可怕》— 劉子碩

## 廣告
*2018年：big big shop - 日本大糖嶺水蜜桃
*2018年：big big shop - 台灣好農特選 - 夏雪芒果
*2019年：big big shop - 心形肉眼扒
*2019年：big big shop - 愛情傘吊墜
*2019年：big big shop - 情人節鮮花
*2019年：中銀香港「BoC Pay 流動應用程式 一App 跨越支付界限」
*2019年：中銀香港「BoC Pay 積分當錢使，密密掃，密密扣！」
*2019年：中銀香港「BoC Bill 綜合收款服務 桌上付款安全快捷」
*2019年：中銀香港「BoC Pay 流動應用程式 本地消費 暢通無阻」
*2019年：中銀香港「BoC Pay 綁定銀行賬戶 消費繳費都賺分」
*2019年：中銀香港「BoC Bill 綜合收款服務 您的商舖管理好幫手」
*2019年：中銀香港「BoC Bill 綜合收款服務 讓善心速速到」

## 其他
*2018年：《星夢郵輪世界夢號》宣傳片
*2019年：香港房屋協會「房協360大搜查 – 『智友善』家居探知館篇」宣傳片

## 註

## 參考

## 出面網頁
* 
*
*

類:無綫電視男藝員
訴諸新穎

**訴諸新穎**（參見）係一種唔啦更謬論，指講緊謬論嘅人詏話佢個主張因為比較新穎所以係正確嘅－「呢個主張因為夠革新，所以係正確嘅」。例如係以下呢段對話噉：
:A 君：都成廿一世紀啦，仲信耶穌 2,000 年前教嗰套？你老唔老土啲呀？
:B 君：舊嘅觀念都唔一定係錯嘅，例如牛頓力學呢套物理學理論有成 500 年歷史，但係到咗今日都仲好啱用，喺好多工程學領域嗰度都好有價值。相比之下，十九世紀弗洛伊德所創嗰套精神分析理論俾心理學界批評到體無完膚，家陣經已冇心理學家會當佢係一回事。由此可見，比較新嘅觀念唔一定比較正確。

## 基本概念
訴諸新穎可以有兩種形式：
*高估新同現代嘅嘢，所以冇諗過佢哋係咪真係最好；又或者
*低估舊同傳統嘅嘢，所以冇認真諗過舊嘅嘢係咪真係差。
呢種論證手法喺廿一世紀嘅社會好常見，好多人都好想用最新穎嘅嘢：例如廣告就成日用「邊隻邊隻產品係最新嘅」嚟到做宣傳，想令啲消費者因為隻產品新就覺得佢好；而喺二零零零年代上半橛發生嘅科網泡沫就可以了解成係源自啲人對當時嘅新穎諗頭熱衷得滯，而搞軭咗個市場。

事實係，歷史多次證明咗，比較新穎嘅諗法都唔一定係正確過或者好用過舊時嘅諗法嘅。亦可以睇下社科中對創新嘅研究講到，諗頭或者發明唔單只要新，仲要有用，先可以算係有價值。

## 相關諗法
相關嘅謬論：
*訴諸傳統：可以話係訴諸新穎嘅相反，指啲人有陣時純粹因為一個主張係古老嘅所以就覺得佢係啱。
*唔啦更謬論
等等。

## 睇埋
*傳統
*經濟泡沫
*錯失恐懼
*範式轉移

## 引咗
訴諸傳統

**訴諸傳統**（；參見 ）係一種唔啦更謬論，指講緊謬論嘅人詏，話佢個主張因為受到傳統支持所以就係正確嘅－「呢個主張因為我哋不嬲信開，所以係正確嘅」。例如以下呢段對話噉：
:A 君：我認為新教嘅信念係真確嘅，因為教會信呢個諗法信咗好耐喇。
:B 君：噉又點呢？歷史說明咗，有好多舊嘅諗法都係錯嘅。例如中世紀嗰陣嘅羅馬天主教會主張話地球係宇宙嘅中心，仲為咗要維持佢哋嘅聲望而迫害伽利略，但係後嚟嘅科學研究清楚噉證明咗教會係錯嘅。所以「教會信呢個諗法信咗好耐」都唔等如呢個信念係真確嘅。
A 君喺度用緊訴諸傳統嚟詏嘢，因為佢成個過程入面淨係用咗「我信嗰套嘢係傳統」嚟撐佢個諗法。

## 兩大假設
哲學上一般認為，如果細心思考，就會知道訴諸傳統呢條思路，做咗兩個好有問題嘅假設：
*前人諗出呢個主張嗰陣，個主張係真確嘅；呢個假設好有問題，因為事實證明咗，世界上有好多傳統嘅迷信，例如係粵文化當中打小人噉，一開始就係建基於一啲有問題嘅諗法嘅。
*前人信呢個主張嘅理由，而家都仲行得通；呢個假設都有問題，因為隨住年日過去，有好多過往望落合理嘅諗法，都有可能會發現咗新知識而變得明顯唔合理－呢種事喺科學同哲學嘅歷史上不斷發生緊。
等等。
## 合理使用
要留意嘅係，訴諸傳統謬論嘅問題在於齋靠古老嚟撐一個主張，但係如果用呢個主張嘅人唔衹係用呢個理由嚟撐佢個主張，仲有加埋第啲理據嘅話，噉佢個論證有可能係合理嘅，例如係以下呢段對話噉：
:A 君：我主張要改過電腦鍵盤嘅設計，唔再用 QWERT 呢種排列。
:B 君：我認為我哋應該繼續用 QWERT 嘅鍵盤，因為佢用咗好耐，要改嘅話會涉及好多人力物力，根本唔合乎經濟效益。
:A 君：哦，你喺度訴諸傳統！
:B 君：冇呀，我除咗「用咗好耐」之外，仲有用人力物力呢個理據嚟到撐我個諗法喎。

## 相關諗法
相關嘅謬論：
*訴諸新穎：可以話係訴諸傳統嘅相反，指啲人有陣時純粹因為一個主張係新興嘅所以就覺得係啱。
*唔啦更謬論

## 睇埋
*傳統
*保守主義
*範式轉移

## 引咗
名都

**名都**可以係：
*上水名都，香港上水嘅私人住宅屋苑，發展商係華懋
*粉嶺名都，香港粉嶺嘅私人住宅屋苑，發展商係華懋
*名都酒樓，以前喺香港金鐘嘅一間酒樓，屬香港聘珍樓旗下，已經執笠
偷𥄫

**偷𥄫**，又叫**偷睇**、**偷窺**，係指未經人哋同意就偷偷哋睇人哋私隱，譬如裝人換衫、裝人沖涼、裝人裙底噉，屬於性犯罪嘅種類。

## 法律
### 香港
香港因殖民地歷史，受到歐美重視個人權益法律根基，設計出完善保護。公眾地方作出偷窺行為，將有可能觸犯有違公德罪或遊蕩導致他人擔心罪，係刑事罪行政府出錢幫你告個色狼。

### 台灣
偷窺無用攝錄或相似工具，就唔構成妨害秘密罪，只能循《社會秩序維護法》處行政罰。

### 中國大陸
共產主義群體社會法律原本就缺少保護個人隱私權概念，訴訟只好循《民法》裏名譽權、人格權處理，自己出錢花時間同人打官司，冇咩成功案例。

## 相關
*窺胸
*窺視症（voyeurism）

## 參考
太安樓

**太安樓**（），係香港出名嘅舊樓，喺1968年起好，發展商係香港置地集團。呢棟大廈屬於嗰間公司嘅經濟住宅計劃第二期（第一期係月華街觀塘大廈），呢個項目由王伍歐陽建築師事務所有限公司嘅歐陽昭（Lesile Ouyang）建築師同埋工程師負責，至於總承建商就係孫福記營造有限公司。呢棟大廈座落喺香港島東區西灣河嘅筲箕灣道，隔離就係港鐵港島綫嘅西灣河站，大型屋苑太古城都喺附近，大廈被四通八達嘅街道包圍，例如筲箕灣道、東區走廊、太康街、太安街同康祥街。

## 大廈嘅設計
太安樓係一座有唔少單位嘅單幢式物業，地下係屋苑商場。大廈係Ｈ型設計，高28層，總共有1884伙小型單位。1968年賣樓嘅價錢大概係港幣17,300至到27,000之間，太安樓每層都有68個單位同16部𨋢，走廊用咗長直設計同埋用泛光燈，走廊兩邊都係住宅單位，設計同早期香港屋宇建設委員會嘅廉租屋邨冇乜太大分別，所以太安樓有「私人廉租屋」同「善心樓」等等嘅花名。大廈入面有好多非法食肆，成日被執法機構檢控，所以有啲執法人員覺得太安樓係「東區毒瘤」，有啲裁判官甚至話太安樓係「眼中釘」、「無王管」。

由起好到1979年，太安樓依然座落喺海傍。不過去到1980年代，因為填海起樓同埋東區走廊，令到西灣河嘅海傍一直北移。宜家成個鯉景灣同埋附近屋苑都係起喺填海得嚟嘅地，而太安樓嘅地方亦都變成咗內陸。

## 設施
太安樓地下係商場，最出名嘅係賣嘢食嘅鋪頭、文具鋪菲林鋪同埋影印鋪。商場入面仲有渣打銀行、滙豐銀行、大新銀行、工商銀行等等幾間銀行嘅分行、華潤萬家（2017年8月24號開始轉做同集團嘅U購）、麥當勞、藥房、診所、惠康（2017年9月27號開張）、五金鋪、電器修理鋪、漫畫鋪同埋租碟鋪。

以前地下重有油站同埋戲院（佢哋中間係細工廠），工廠外面有啲泊車位，重有一個供應淡水畀漁船用嘅水站，因為填海之前嘅太安樓外面已經係海邊。商場入面有賣魚、賣肉嘅舖頭同士多、雜貨舖等等，對住電車路重有茶樓，晌地下𨋢口位側邊有公共電話方便住戶，一樓向海（宜家向住鯉景灣）嘅平台係公眾休憩花園。當年太安樓落成嗰時個商場曾經係亞洲最大嘅商場。

1989年，陳永安喺西灣河太安樓創立咗後來出晒名嘅太興燒味，所以佢被封為「燒味大王」。太興後來發展咗做連鎖式嘅茶餐廳。2017年，太興燒味太安樓分店已經搬咗去鯉景灣。

## 問題
*早期嘅太安樓係高空擲物嘅黑點：喺1980年代初期，成日有住戶將電視機、紙巾、膠袋、梳化、甚至成個雪櫃喺單位掉落嚟。

*治安方面，大廈總共有18個保安，業主每個月總共要畀19萬管理費，當中保安公司要收14萬元，其餘5萬用嚟俾電費、水費、第三保、大廈同𨋢嘅維修保養開支。

*樓入面有啲單位做咗劏房，甚至被流鶯用嚟做一樓一。

## 事件
2002年11月5號深夜，12樓有個單位對開走廊畀大耳窿縱火，繼而發生咗三級火警。由於走廊平時放咗好多冇用嘅家具雜物，濃煙同火炎沿住通道蔓延，幾千個住客慌忙走落地面。消防處派咗七隊煙帽隊到現場撲救，直到凌晨1點幾，至少有14個住客受傷送院。由於現場大廈電箱爆炸，消防員將成幢大廈嘅居民疏散，令到大廈隔離嘅筲箕灣道一度逼滿喺大廈走出嚟人。

2009年2月12日，東區裁判法院有個𡃁仔喺押送期間逃走。一個14歲嘅失蹤少年被搵返之後送去東區法院少年法庭應訊，法庭判佢入屯門兒童院。判咗之後嗰個𡃁仔喺法院停車場突然發難擺甩警察，飛奔逃去無蹤。警方接報話有個睇落似嗰個𡃁仔嘅人行咗入法院百幾米外嘅太安樓，警方於是派咗30個警察封鎖大廈同商場至少7個出入口，並且帶埋嗰個𡃁仔嘅相上大廈逐層搜查。經過大半日嘅行動，警方都搵唔翻個𡃁仔，不過後來個𡃁仔喺第度被警方拉咗。

2014年中，太安樓OK便利店側邊嘅水管突然爆裂。

2016年中，太安樓8樓發生咗火警。

## 交通
*電車
*港鐵（港島綫西灣河站）
*巴士
**港島路線：2、2A、2X、8H、14、18X、33X、77、77X、81、81A、82、82S、82X、85、85A、99、99X、720、720A、722、N8、N8X
**過海路線：102、102P、106、106P、110、307P、606、606A、678、682、682A、682B、682C、682P、694、N122
**機場路線：A12
*專線小巴
**港島小巴：20、32、50、61、65、65A、68

## 參考

## 睇埋
*太古城
*香港中國婦女會中學
*港島民生書院
*鯉景灣
*蘇豪東
*嘉亨灣
*筲箕灣避風塘
*興東邨
*鰂魚涌公園
*港島東體育館
*香港電影資料館

## 出面網頁

*太安樓嘅地圖
*筲箕灣太安樓嘅資料
*關注太安樓業主權益
*東區卓越工作贏讚賞 (香港警察)
習近平派系

**習近平派系**（簡稱**習派**，又名**習家軍**、**浙江幫**、**之江新軍**）係指中共中央總書記習近平在任期間嘅嫡系團隊，係外界對中國共產黨內部以現任總書記習近平為首派系嘅稱呼，正如以往稱呼江澤民為首嘅上海幫同埋胡錦濤為首嘅團派。2017年中國共產黨第十九次全國代表大會以後習近平派系喺中共領導集體中佔據主導地位。
## 睇埋
*對習近平嘅爭議

類:習近平
兩個凡是

**兩個凡是**係中國大陸有過嘅一種政治思想，即「凡是毛主席作出的決策，我們都堅決維護；凡是毛主席的指示，我們都始終不渝地遵循」。

## 經過
1977年1月周恩來逝世一周年，汪東興指示李鑫組織寫一篇社論，將對四五天安門事件、鄧小平問題嘅注意力轉移過來。文件指嘅係《論十大關係》同埋華國鋒喺第二次全國農業學大寨會議上嘅講話。2月6號晚，中央人民廣播電台全文播放李鑫這篇社論《學好文件抓住綱》；第二天，《人民日報》刊出呢篇社論。社論最後講到：「凡是毛主席作出的決策，我們都堅決維護；凡是毛主席的指示，我們都始終不渝地遵循。」呢兩句話成為「兩個凡是」嘅經典表述。

粉碎四人幫後，就當時嘅歷史環境同埋具體工作，華國鋒等人已經開始有步驟地解決文革中嘅具體問題，並冇遵循「兩個凡是」嘅思想去解決處理工作中嘅問題。 

1978年12月，中共十一屆三中全會上提出批評「兩個凡是」嘅思想，華國鋒喺會上作出解釋，當時鄧小平等人話「兩個凡是」同華國鋒有關。1980年底，華國鋒因「兩個凡是」問題辭職，逐步淡出政界。

## 參考

類:1977年
愛護香港力量

**愛護香港力量**（），簡稱**愛港力**，係香港激進建制派政治組織，2011年6月成立。當中知名激進代表人士有「梁粉」陳淨心。

## 爭議
### 同公民黨瓜葛
2011年10月10號，公民黨舉行記者會，聲稱12個選區區議會參選人受到狙擊。愛護香港力量借外傭居港權案抹黑，重旁邊派發有關單張、收集簽名、叫口號，同埋滋擾街站，影響到公民黨選情。黨魁梁家傑話，已經有證據同埋向廉政公署，選舉管理委員會投訴。

### 攻擊學民思潮
### 涉及暴力

#### 打人叫做「英雄」
前學民思潮現國民黨成員范文浩短期加入愛港力，同埋「抹黑學民仔」，2013年8月4號聲援林朗彥集會。會後，愛港力群組有成員聲稱集會時有打到人，陳淨心就話咁係「英雄」。

#### 示威掟嘢
2013年12月天水圍，愛護香港力量成班友到立法會議員李卓人辦事處外面抗議時，向李卓人畫像掟鵪鶉蛋。

### 召集人成日講粗口
召集人陳淨心出席城市論壇時，講過「又要威又要戴頭盔，我屌你老母臭閪」。而節目係現場直播，冇得Cut走，所以引起好多人反感同埋家長投訴。

2013年2月14號，陳淨心出席香港電台電視節目議事論事時，回應梁國雄「你係咪建制派」問題時話「我係咪建制派關你撚事」，此言論違反《廣播條例》而俾台方事後消音處理。

### 包圍同恐嚇著印有美國旗T恤人士
2013年7月6號，陳淨心同其他愛護香港力量成員，街上見到一名着住印有美國旗T恤嘅青年，成員上前鬧對方係「漢奸走狗」，之後成班人圍一條友，之後懷疑有打對方，而愛港力反指係對方先手，話報警處理

結果導致以十萬人計市民反對「愛護香港力量」行動，同埋有關影片證據被公開。

### 被要求禁止入境台灣
2017年8月18號，香港前途關注組向關注香港民主連線18位中華民國立委發表公開信，當中一點係要求拒絕所有愛護香港力量，同埋香港青年關愛協會有關人士入境台灣。

## 趣聞
### 多個稱呼
香港市民網上討論時，成日幫有關社團改好多其他稱呼，或者特登叫錯名。

當中泛民主派嘅支持者為愛港力起咗好多花名，包括愛香力、害港力、愛黨力、愛暴力、賣港力量，同埋「愛港力，愛暴力」等等。

### 《靜心愛港》
有YouTuber特意作首Hip hop歌唱愛護香港力量班友仔，叫《靜心愛港》。當中歌詞有時成為口號同埋流行用語，成日見到，例如：「我大個仔 大個仔啦 買盒靜心俾媽媽」、「佢唔崇洋 佢愛國崇梁」、「愛港力 害港力 講激 你肯定唔夠愛港力」。

## 睇埋
*香港親共人士
*愛港之聲
*反佔中大遊行
*鬥委會
*香港青年關愛協會
*中華愛國同心會
*齊心行動

## 註


## 參考

## 出面網頁
*

### 官方網站
* 「愛護香港力量」官方網站
* 「愛護香港力量」討論區

### 新聞報導
* 星島日報：「愛護香港力量」網民組成，2011年8月22日。
* 蘋果日報：示威者包圍大叫　記者被搶卡片扯甩背包　反外傭居港遊行　爆粗阻採訪，2011年10月10日。
* 明報：公民黨稱遭抹黑 質疑對手違例，2011年10月11日。
* 蘋果日報：保皇組織聞種票急護主，2011年11月22日

### 網誌評論
* 香港獨立媒體：誰在「愛護香港力量」背後？，葉蔭聰。
愛港之聲

**愛港之聲**（），簡稱**愛港聲**，係香港政治組織，由商人高達斌（亦係新民黨成員）所發起嘅Facebook論壇，目的在動員支持梁振英同林鄭月娥政府。

## 主要人物
* 高達斌，商人，曾經做過深圳市海外聯誼會理事（中共深圳市委統戰部下屬組織）。
* 伍家廉，前香港電台中文台員工，2015年4月1號轉軚建制派，並支持港澳特區政府。
* 黃仲棋，前民主派政黨成員、市政局及區議會議員，2016年元旦轉軚建制派，並且支持港澳特區政府。

## 參見
*愛護香港力量
*正義聯盟 (香港)
*香港青年關愛協會
*齊心行動
*沉默之聲
*六四真相
*保衛香港運動

## 參考

## 出面網頁
沉默之聲 (西蒙和加芬克爾)

《**沉默之聲**》（），又譯《**寂靜之聲**》，係美國歌手Paul Simon同Garfunkel合作一首歌曲，1964年10月19號收錄，錄製到專輯《Wednesday Morning》中。喺1967年成為電影《[畢業生](https://zh.wikipedia.org/zh-hant/%E6%AF%95%E4%B8%9A%E7%94%9F_(%E7%94%B5%E5%BD%B1))》嘅主題曲。
碧江站

**碧江站**（；）起響廣東省佛山市順德區北滘鎮嘅碧江，總共有3層，係廣珠城際軌道交通嘅架空站，西邊係順德碧桂園西苑，東邊係北滘碧江工業園區，北邊係碧江大橋，南邊係105國道（順德大道），個站近住碧桂路、廣珠西線高速公路同埋佛陳路。呢個站係廣珠城軌由廣州南開去珠海嘅第一個站。2013年2月1號，呢個站正式通車。

## 車站嘅結構

### 車站嘅樓層
*1樓：出入口
*2樓：大堂
*3樓：月台

## 附近嘅樓
*碧江工業區
*碧桂園西苑

## 接駁嘅交通
*330: 廣珠城軌碧江站－樂從交通中心
*332: 三桂村－美的廚房電器生活區（A線）/馬龍新地（B線）
*336: 碧桂園泮翠庭－南方醫科大學順德醫院公交總站
*803: 廣珠城軌碧江站－朝安公交首末站
*831: 廣珠城軌碧江站－千燈湖公交總站
*933: 都寧寨邊村－龍涌市場
*佛K330：廣州南站－龍江環運城管分局
*廣佛城巴：廣州南站－容桂客運站
*番97（長線）：北滘公園－番禺汽車客運站
*番125（長線）：黃龍村委會－奧園城市天地總站

## 隔離嘅站




## 參考

類:廣東鐵路站

類:順德
順德站

**順德站**（；）起響廣東省佛山市順德區倫教街道，嗰處係順德區嘅中心地帶。呢個站係廣珠城軌嘅架空站，西邊係碧桂路，北邊係龍洲路，個站跨過三涌洲水道，喺2011年1月7號通車。

## 站嘅結構
呢個高架站有兩個側式月台，中間有條冇月台嘅路軌畀唔停站嘅車用。

;月台配置

## 接駁嘅交通
廣珠城軌順德站入面：
* 370：廣珠城軌順德站－龍江環運城管分局
* 908：長鹿農莊－大良四季公園臨時首末站
* 916：倫教濱江公交樞紐站－順峰公交樞紐站
* K900：觀綠路－長鹿農莊
* 快線：順德客運總站－廣珠城軌順德站

廣珠城軌順德站嘅路口：
* 佛314：順德客運總站－番禺寶墨園
* 佛349：美的大道江山路口－番禺寶墨園
* 370：廣珠城軌順德站－龍江環運城管分局
* 908：長鹿農莊－大良四季公園臨時首末站
* K349：番禺市橋汽車站－樂從交通中心（樞紐站）
*K391：長鹿農莊－均安牛仔展覽中心

## 隔離嘅站




類:廣東鐵路站

類:順德
順德學院站

**順德學院站**（；），又叫做**新城區站**或者**順德大學站**，起響廣東省佛山市順德區大良新城區東北面嘅逢沙片入面，係廣珠城軌嘅架空站，由呢度揸車去順德職業技術學院只係要五分鐘，個站西邊係碧桂路東面、南邊係德勝路，正正響廣珠西線高速公路同南國東路嘅中間，呢個站亦都近住李家沙水道同桂畔海。廣珠城軌喺2010年1月7號動車嘅時候，呢個站仲未用得。直到去2013年2月1號，呢個站先開畀乘客用。由呢度去到廣州南站淨係需要16分鐘。

順德學院站亦都將會係佛山地鐵3號線（家下起緊）嘅總站。

## 接駁嘅交通
*918：廣珠城軌順德學院站－南方醫科大學順德校區
*919：南方醫科大學順德醫院公交總站－沙坑牌坊
*928：桂花洲－同江醫院

## 參考

## 隔離嘅站




類:廣東鐵路站

類:順德
維尼與我

《**維尼與我**》（***Christopher Robin***）係一部2018年嘅美國奇幻電影，由Marc Forster執導，套片改編A. A. Milne同埋E. H. Shepard嘅書《*Winnie-the-Pooh*》。伊雲麥葵格、Hayley Atwell、Jim Cummings、Brad Garrett主演。

## 演員
* 伊雲麥葵格 飾 
* Hayley Atwell 飾 Evelyn Robin
* Jim Cummings 聲演 小熊維尼、跳跳虎
* Brad Garrett 聲演 咿唷
容桂站

**容桂站**（；），又叫做**容奇站**，起響廣東省佛山市順德區容桂街道，係廣珠城軌嘅架空站。個站東邊係順德高新科技產業園B園，南邊係桂洲大道，北邊係新有路，而西邊係寶供物流。呢個站係廣珠城軌南行離開佛山之前嘅最後一個站，亦都係廣珠輕軌順德段重要嘅一站，每日多過七成嘅班次會停容桂站。呢個站喺2011年1月7號通車。

## 車站嘅結構

呢個高架站有兩個側式月台，中間有條冇月台嘅路軌畀唔停站嘅車用。

;月台配置

## 接駁嘅交通
跨鎮嘅巴士：
* 320：容桂幸福居委會－同江醫院
(因為佛山地鐵三號線嘅東樂路站開緊工，宜家總站暫時由新滘站改去同江醫院，直到個站起好先會改返。）
* 327A：南方醫科大學順德校區－海尾桂龍工業區
* 327B：馬南站－海尾桂龍工業區
* 392：均安交通中心－廣珠城軌容桂站
* 924：南方醫科大學順德醫院東門－暨大順德醫院公交總站
* 925：新有中路－順德工業園總站

跨市嘅巴士：
* 326：中山黃圃客運站－容奇輪渡

去容桂城區嘅巴士：
* 321：禦海東郡－華基路臨時首末站
* 323：華口天九圍--容奇輪渡
* 324：海尾桂龍工業區--廣珠城軌容桂站
* 921：格蘭仕廠--新有中路
* 927：容桂文化中心--高黎市場

## 隔離嘅站




## 參考

類:廣東鐵路站

類:順德
南頭站

**南頭站**（；）起響廣東省中山市南頭鎮南頭大道東，係廣珠城軌嘅架空站。南頭站係中山最北嘅鐵路站，所以畀人叫做中山段嘅「門戶月台」，另外個站都好近商業區同住宅區。

呢個站喺2012年9月19號通車，初時每日每個方向有六班車，其中四班去珠海站、兩班去新會站，另一個方向有六班去廣州南站（珠海站同新會站嘅車各自有三班）。

宜家呢個站每日總共有二十班車會停，其中四班去珠海站、五班去江門站、十一班去廣州南站。

## 車站嘅結構

### 車站嘅樓層
*1樓：出入口
*2樓：大堂
*3樓：月台

## 接駁嘅交通
*80：中山黃圃格蘭仕－順德容桂桂洲醫院
*210：中山汽車站－黃圃客運站
*302：東風同安－三角高平
*307：南頭市場－南頭市場（循環線）
*513：小欖車站－黃圃車站
*K07：人民醫院－城軌南頭站

## 隔離嘅站




類:廣東鐵路站

類:順德
小欖站

**小欖站**（；）起響廣東省中山市小欖鎮民安南路同105國道嘅交界，係廣珠城軌嘅架空站，亦都係呢條線唯一一個轉車站。呢個站喺2011年1月7號通車。

## 車站嘅樓層
*1樓：出入口
*2樓：大堂
*3樓：月台

## 接駁嘅交通
*301：小欖車站↔東銳工業區
*381：小欖車站↔橫欄茂輝農貿市場
*503：陳星海醫院↔麗城花園
*506：小欖人民醫院（東門）↔城軌小欖站
*508（佛山390）：城轨小榄站 ↔ 均安交通中心
*509：城軌小欖站↔西區 · 西苑路
*512：城軌小欖站↔阜沙工業區
*515：小欖車站↔同茂路口
*518：城軌小欖站↔螺沙市場

## 相

## 參考

## 隔離嘅站




類:廣東鐵路站

類:順德
張一山

**張一山**（）係中國大陸童星同演員，細個時學過功夫，喺北京電影學院2010級表演系本科畢業。因喺處境喜劇系列《家有兒女》中嘅出色表現，而受到觀眾嘅喜爱。同楊紫、鮑天琦係同班同學。

2019年福布斯中國名人榜，排第44名。

## 演出
### 電視劇

### 電影

## 主持節目
* 《NBA制造》體育節目
* 《一山說球》體育節目
* 《愛畫砲影》CCTV-6
* 《高能少年團》浙江衛視
* 《高能少年團2》浙江衛視

## 廣告
* 百事可樂（2017，把樂帶回家2019）
* 妮維雅（2017）

## 參考

## 出面網頁
* 
* 一山在线 电影网博客
* 张一山新浪博客
* 張一山 騰訊網娛樂
古鎮站

**古鎮站**（；）起響廣東省中山市古鎮鎮同興路，係廣珠城際軌道交通江門線嘅架空站。個站喺2011年1月7號通車。

## 車站嘅樓層
*1樓：出入口同大堂
*2樓：月台

## 接駁嘅交通
*342：城軌古鎮站－中山一職
*351：城軌古鎮站－荷塘鎮荷花池
*353：城軌古鎮站－北海工業園
*354：城軌古鎮站－城軌古鎮站（循環線）
*399：城軌古鎮站－李小龍樂園

## 參考

## 隔離嘅站




類:廣東鐵路站

類:順德
江海站

**江海站**起響廣東省江門市江海區外海街道江門高新區連海路，喺起緊嗰時曾經叫做**外海站**，個站係廣珠城軌江門線嘅架空站，設喺江門國家級高新技術開發區內。呢個站同中山市嘅古鎮鎮只係隔住條江，係城軌南行入到江門之後嘅第一個站。呢個站喺2011年1月7號起好，但到2024年1月10號先有車停。

## 隔離嘅站




類:江海
山頭主義

**山頭主義**，係關於大陸政治口號用詞。中央第六巡視組組長王正福向河北省反饋巡視情況時，首次提出抵制“山頭主義”表述。

## 一黨制內分派

“山頭主義”，由於執政黨內部已經缺乏平等同民主，對“一把手”監督制約機制存在漏洞；架“天線”、搞“勾兌”等揭露地方官僚用人為親，利字當頭，成為強大一方勢力。所謂佢話：“小貪巨腐”，“能人腐敗”會揭示出當前基層權力尋租機會多、空間大、監督缺位，已經嚴重損害民生。

## 回應
* 現代社會科學經濟學課上，認為經濟壟斷會因缺少市場競爭就會造成生產無效率，即係人民作為購買壟斷物品購物者必然係受害一方，只有資本家得益。中國老人政治根正苗紅壟斷造成商官合作，係今日政治學術上同反共主義者一個好對象。
* 習派政權開始對黨內外進行反貪腐工程，捉好多人，影響三十萬中國公職人員，當中有人自殺，同調查時出現意外或病症身亡。

## 相關
* 新四人幫

## 參考
民生書院

**民生書院**（）係香港一間少數擁有幼稚園、小學同埋中學（係英文中學）嘅一條龍男女名校。佢喺1926年創校，係少數多過90年歷史，經歷咗香港日佔時期嘅學校。民生書院喺九龍城區，係嗰區嘅第一間津貼中學。

校園面積有16,800平方米，有操場、跑道、足球場、標準籃球場、室內運動場（重建緊），將來重會有室內泳池。學校以基督教做學校嘅宗教信仰，但係唔隸屬任何宗教團體。中學部係香港教育局特許嘅114間英文中學之一。幼稚園更係全球三間有福祿貝爾認證嘅幼稚園。

而家重建緊E座（黃映然紀念樓），而H座（新翼大樓）嘅新樓梯已經喺2017年嘅畢業禮前啟用。E座（黃映然紀念樓）嘅改建工程預計將會喺2023年搞掂。到時會有更多新課室同埋多用途室、一座新禮堂、全天候標準室内游泳池、新圖書館、標準室內籃球場同羽毛球場等等嘅新設施。

中學部喺2017香港最具教育競爭力中學50強龍虎榜中排第44位，而小學部則喺2017香港最具教育競爭力小學50強龍虎榜中排第23位。

## 創校歷史
民生書院最初係由紳商曹善允提倡興建。1916年曹善允同其他商人組成嘅啟德營業有限公司發展緊九龍寨城對開嘅九龍灣北岸地帶。曹善允覺得當時九龍城居民冇一個接受西學嘅機會，所以開始積極籌款興學。之後佢獲啟德公司創辦人之一區德（又名區澤民）逝世後由遺囑餽贈嘅一萬文港紙，重有同曹善允一齊做緊啟德公司董事莫幹生捐嘅一萬文港紙。喺籌夠資金之後，同埋得到當時聖保羅書院校長史超域牧師嘅協助之下，學校喺1926年於啟德濱創辦，由黃映然先生做首任校長。

為咗紀念區澤民同埋莫幹生對創校嘅貢獻，學校改名做民生書院。曹善允被推舉終身出任校董會主席。學校初期租用民國政治人伍朝樞嘅物業作為校址，去到1939年再搬到九龍城東寶庭道繼續辦學。學校於1941-1945年被日軍侵佔，直至1945年香港重光之後先恢復辦學。

喺1999年，港島民生書院（Hong Kong Island Munsang College, iMSC）正式成立。

## 校訓宗旨
* 民生書院校訓係「光與生命」'Light and Life' 同埋「人人為我，我為人人」'All for One, One for All'。
* 以基督精神，做全人教育，引導學生學習耶穌基督嘅典範。
* 重視德、智、體、群、美嘅五育發展。

## 校園相冊

File:Munsangentrance.JPG|民生書院正門
File:Munsangcollege2.JPG|鑽禧紀念樓  林子豐紀念樓
File:Munsang LimPorYenHall.JPG|林百欣堂  林百欣樓
File:Munsangcollege campuses.JPG|林百欣樓  黃映然紀念樓（重建緊）  新翼大樓


## 班級課程
### 幼稚園
幼稚園總共有30班（幼兒班、幼低班及幼高班各10班），學生人數大概990人，全體教師80個，包括外籍英文老師17個同普通話老師6個。

### 小學
小學部係全日制，總共開設36班（小一6班 小二、小三各7班  小四至小五級各6班  小六5班），學生人數大概1400人，老師61個。

### 中學
* 中學部喺2020/21年度總共有30班（中一至中六各5班），學生人數為932人，教師人數為67人，社工人數為3人，教師助理人數為6人，行政人員人數為6人。中一至中三各有兩班精英班（A班同B班）。
*中一二設有十四科，中三設有十七科
*

## 舊生
### 宗教神學
* 郁德芬：香港基督教青年會（YMCA）總經理

### 法學
* 吳少鵬：吳少鵬律師事務所國際律師
* 顧愷仁：中銀香港律師
* 鄭會圻：香港調解學院院長
* 張達明：香港大學法律學院首席講師

### 醫學
* 林樹基：香港浸信會醫院創辦人
* 鄧兆華：Universitas 21香港大學李嘉誠醫學院精神醫學系系主任
* 張寬耀：著名腫瘤專科醫生

### 建築
* 梁志天：香港著名建築及室內設計師

### 學術教育
* 黃麗松，CBE：前新加坡國立大學南洋大學校長、前香港大學校長
* 林思顯，CBE：前香港浸會大學校董會主席
* 黃觀貴：香港高級程度會考「現代地理學導論」作者
* 張百康：前港島民生書院校長
* 嚴志成：港島民生書院校長、聖公會陳融中學校長
* 魏樹昭：前中華傳道會安柱中學校長
* 夏永豪：前聖保羅書院校長、前立法局議員
* 林向成：保良局馮晴紀念小學校長

### 工商金融
*林百欣：慈善家、前麗新集團主席、前亞洲電視主席
* 林森池：美林證券香港副總裁
* 張賽娥：香港南華集團創辦人及董事、金融評論家
* 王維基：香港電視網絡主席
* 莊偉茵：中華電力企業發展總裁
* 姚天從：摩托羅拉半導體資深副總裁及亞太區總經理
* 林建岳：林百欣二仔，麗新集團主席、香港旅遊發展局主席
* 胡民勝：香港酒店業協會總幹事

### 政治公眾事業
* 林思齊，OC，CVO，：前加拿大卑詩省
* 張樹榮：香港科技園公司企業拓展及科技支援副總裁
*何安達：前特首辦新聞統籌專員
* 李卓人：前立法會議員（新界西）、工黨主席、支聯會主席
* 鄭和強：澳門特別行政區政府旅遊局前香港代表

### 文藝與音樂
* 陳偉光：香港中文大學音樂系教授、崇基學院前院長
* 曾智斌：維也納兒童合唱團駐團指揮、泛亞交響樂團首席客席指揮
* 葉詠詩：香港小交響樂團音樂總監
* 葉羨詩：葉氏兒童音樂實踐中心音樂副總監
* 凌顯祐：香港管弦樂團首席中提琴

### 餐飲
*甄文達：國際名廚

### 體育
* 謝穎紅：香港沙排代表

### 出版新聞
* 吳子敏：無綫電視記者
* 曾熙雯：無綫新聞財經女主播及記者

### 影視娛樂
* 陳秋霞：1977年台灣金馬獎「最佳女主角」
* 林志美：1985年香港電影金像獎「最佳原創電影歌曲」
* 彭羚：1995年無綫電視十大勁歌金曲「最受歡迎女歌星」
* 向華強：中國星集團主席
* 蕭潮順：好合拍Wellfit多媒體集團有限公司董事總經理
* 查小欣：香港商業電台唱片騎師、節目主持
* 徐詠芝：香港商業電台「一切從音樂開始」節目主持人
* 周國豐：1980年代童星、香港電台新媒體及節目協作總監
* 邱家雄：無綫電視影視編導、監製
* 艾威：香港電視網絡演員
* 劉愷威：歌手、演員
* 潘卓楠：模特兒、男子組合「Sky」成員
* 張崇基：歌手、華納唱片監製、亞洲電視音樂總監
* 張崇德：歌手、音樂人教室及音樂人製作有限公司總監
* 陳庭威：演員
* 羅力威：歌手、作曲人
* 陳思捷：作曲人
* 王仲傑：填詞人
* 謝天智：填詞人
* 袁劍偉：導演，演員林嘉欣老公
* 潘梓鋒：演員、節目主持
* 蔡惠萍：配音員
* 林奕華：香港著名編劇（小學部）

## 參考

## 出面網頁

* 民生書院幼稚園部
* 民生書院小學部
* 民生書院中學部
* 港島民生書院
* OpenSchool民生書院小學介紹
官商勾結

**官商勾結**，係個貶義詞，指政府或有官員徇私瀆職，以制訂同推行政策，向企業輸送利益，當中未必有直接貪污，但政府將公權偏幫少數商人或財團，政治制度向利益集團傾斜，不惜犧牲多數人民權益同需要。利用精英主義心態，企業集團亦可能透過各方式僱用班官。將以上過程講得好聽少少，就叫做**官商合作**。
新四人幫

**新四人幫**，係指媒體將四個中國共產黨醜聞黨員：周永康、薄熙來、徐才厚、令計劃連成一派作稱。

四名都係前中華人民共和國黨國領導人，在位時長期組建政治集團，目的宣稱用政變方式，推翻2007年中共十七大訂下習近平、李克強接班大計，或經由人事安排令習近平落台，以取代習派政治實權。

後來四人都因為貪腐而落馬同被調查。其中徐才厚喺調查期間病死，另外三人被判監。

## 睇埋
*四人幫
*禍港四人幫
*亂港四人幫
太子黨

**太子黨**，即一班二世祖聯盟出一種政治或商業力量，得到上一代支持先至上到位。外面會話家族政治或家族生意多數用人為親，封建世襲。

## 各國太子黨
### 中華民國
20世紀上半中國民間，太子黨指袁世凱親信同佢個仔袁克定或革命元老班後代，後來又指蔣宋孔陳四大家族內世襲情況；國民政府遷台後，又見到台灣先有蔣中正，後有其子蔣經國、蔣緯國一派上位。

兩岸經濟協議ECFA電視辯論上，民主進步黨蔡英文主席指出有「兩岸太子黨」問題存在；一般解讀指國共兩黨政商權貴；如：台灣馬英九同父親馬鶴凌，台北市市長郝龍斌同父親郝柏村，桃園縣縣長吳志揚之父吳伯雄，李慶華同李慶安兄妹之父李煥，連勝文之父連戰。

### 中華人民共和國

中華人民共和國成立後，中國大陸因一黨制就成日有太子黨存在。一般特指中國共產黨高層官員子女同親屬，1970年代被毛澤東重點打倒有林彪同佢個仔林立果，重有所謂林彪反革命集團。改革開放以後，該詞指高層領導幹部獲得政治、商業利益子女親戚，特別係中共立國到1980年代，好多係中共元老血脈，縣級政府有太子黨問題係好普遍。

#### 中國家族政權例證
* 現任中共中央總書記、國家主席、中央軍委主席習近平（習仲勳個子）
* 原任中共中央政治局常委、全國政協主席俞正聲（俞啟威之子）
* 原任中共中央政治局常委、中紀委書記、現任國家副主席王岐山（姚依林之女婿）
* 原任中共中央政治局常委、中共中央書記處書記、國家副主席曾慶紅（曾山之子）
* 原任中共中央政治局委員、中共重慶市委書記薄熙來（薄一波之子），原任全國政協副主席葉選平 （葉劍英之子）
* 原任全國政協副主席鄧樸方（鄧小平之子），現任全國政協副主席陳元（陳雲之子）
* 現任交通運輸部部長李小鵬(李鵬之子)
* 原任中共內蒙古區委副書記暨自治區政府主席布赫（烏蘭夫之子）
* 原任中信集團董事長王軍（王震之子）

## 相關
* 裙帶資本主義、官僚資本主義、趙家人
* 天龍人、
* 共濟會、骷髏會

## 參考
山窿謝記魚蛋

**山窿謝記魚蛋**（；），或者就咁叫**謝記魚蛋**，係香港一間執咗笠嘅出名老字號餐廳，執笠前佢嘅鋪頭響香港仔舊大街。謝記魚蛋喺1946年開舖，主要賣魚蛋、魚片、魚皮雲吞、炸魚皮同腐皮卷。

## 歷史
謝記魚蛋喺1946年由一個姓謝嘅小販所開，最初響香港仔十五間山坡側邊嘅一條窄巷擺檔，因為啲客幫襯嘅時候好似行入山窿咁樣，所以就俾人叫做「山窿謝記」。

1974年，謝記魚蛋買咗香港仔舊大街嘅舖嚟繼續做生意，舖入面用咗中式裝修。

2012年2月21號，謝記魚蛋話因為通脹嘅關係同埋唔夠人手同食材，決定喺3月31號執笠。

## 特色
謝記魚蛋魚蛋等等嘅嘢食都是每日新鮮整出嚟嘅，全部都用咗至少三種魚起肉打漿嚟整。出名嘅食客有最後一任港督彭定康、前政務司司長唐英年、食家蔡瀾、名廚黃永幟、歌手陳奕迅同影帝梁家輝等等。

## 睇埋
*南記粉麵：另一間響香港仔發跡嘅粉麵舖。

## 參考
*
*

## 出面網頁
*山窿謝記魚蛋 - Openrice
*山窿謝記魚蛋 - 香港南區遊（南區區議會）
北滘站

**北滘站**（；）起響廣東省佛山市順德區北滘鎮桃村，係廣珠城際軌道交通嘅架空站，東邊係碧桂路，南邊係三樂路。呢個站唔近北滘鎮嘅中心區，附近嘅基建暫時未搞掂，不過宜家已經逐步起緊啲路，令到呢個站可以方便去番禺區附近地方嘅人。呢個站已經喺2011年1月7號通車。

## 站嘅結構
呢個高架站有兩個側式月台。

;月台配置

## 出入口
呢個站有2個出入口，分别係A同B。

## 接駁嘅交通
* 331：順德客運總站－碧桂園總部（經大良市區、三州、碧江市區）
* 333：廣珠城軌北滘站－樂從醫院（經北滘市區）
* 931：碧江民樂公園－上僚村（經北滘市區）

## 時間表
### 北行時間表（臨時）

### 南行時間表（臨時）

## 周圍嘅主要地方
* 桃村
* 西海村
* 順德碧桂園
* 十八丘工業區
* 坤洲工業區
* 西海工業區
* 二支工業區

## 隔離嘅站




## 參考

類:順德
南記粉麵

**南記粉麵**（；），又叫做**香港仔南記粉麵**，或者就咁叫**南記**，係香港一間連鎖餐廳，1980年代響香港仔開第一間舖，去到今日已經有24間分店遍佈港九新界。南記主要賣港式粉麵，最出名嘅嘢係魚肉餡春卷同埋酸辣小窩米線。

## 歷史
南記粉麵初頭係「推車仔」賣粉麵嘅流動小販檔攤，後來喺80年代初期去到90年代期間響香港仔先後租咗三間舖，並且喺90年代後期響銅鑼灣開咗間分店。南記喺2000年代至2010年代不斷擴充，響香港島好多地方開分店，後來更加先後響九龍同新界開新嘅分店。

## 參考
*加租40萬 銅鑼灣南記逼走，《明報》，2012年10月14日
*第二代上場 推現代化改革，《明報》，2012年10月14日
*南記年輕版 主打綠色健康，《睛報》，2012年10月4日
*美食基地：南記粉麪，《爽報》，2012年3月28日
*推車賣麵賣到連鎖店，《太陽報》，2011年3月15日

## 睇埋
*山窿謝記魚蛋：另一間響香港仔發跡嘅粉麵舖，不過已經執咗笠。

## 出面網頁
*
*南記粉麵 - Openrice
明愛張奧偉國際賓館

**明愛張奧偉國際賓館**（；）係香港一間三星級嘅酒店，地址係香港島香港仔田灣田灣街20號，酒店響2006年10月開，總共有119間房，由明愛去管理。

## 名嘅由來
明愛張奧偉國際賓館呢個名係用嚟紀念過咗身嘅張奧偉爵士（1922年－2003年），用嚟多謝張奧偉爵士屋企人慷慨捐錢畀香港明愛去起間賓館。

## 酒店嘅設施
* 咖啡廳
* 會議室
* 祈禱室

## 睇埋
* 香港明愛

## 出面網頁
* 明愛張奧偉國際賓館
周亦卿

**周亦卿**（）係香港其士集團創辦人（1970年），佢喺浙江省寧波舟山出世。

## 簡介
周亦卿十七歲時隻身從上海到香港投靠家姐，翌年因學歷不足入當時香港唯一大學——香港大學，為求學再加上姐夫亦為空軍飛機師引發興趣，故此當時以僑生身分報讀中華民國空軍軍官學校，後亦因姐夫受重傷影響，離開軍官學校轉讀國立台灣大學機械工程系。

## 個人榮譽
### 勳銜
* 大英帝國官佐勳章（1991年）
* 香港特別行政區金紫荊星章（2004年）
* 日本旭日中綬章（2008年）

### 榮譽博士／院士
* 香港理工大學榮譽工商管理博士（1995年）
* 香港大學名譽大學院士（1995年）
* 香港大學名譽法學博士（1997年）
* 香港城市大學榮譽社會科學博士（2008年）
* 香港科技大學社會科學榮譽博士（2013年）

## 公職
* 香港公益金名譽副會長（2001年）
* 巴林王國駐香港名譽領事（2001年）
* 世界中華寧波總商會創會會長
* 香港日本文化協會會長
* 寧波旅港同鄉會永遠名譽會長
* 香港舟山同鄉會第十二屆理事會成員、副會長

### 大學聯繫
* 台灣大學香港校友會永遠榮譽會長
* 南京大學名譽董事
* 浙江大學顧問教授
* 四川聯合大學講座教授
* 香港理工大學顧問委員會委員
* 香港大學顧問委員會委員
* 香港科技大學顧問委員會委員

## 商業
* 其士國際執行董事兼主席
* 其士泛亞前主席
* 港華燃氣獨立非執行董事
* 電視廣播前非執行董事

## 家庭狀況
周亦卿嘅老婆係日本人宮川美智子。兩人育有六個女同一個仔。佢個仔周維正（Oscar）；六個女周莉莉、周蕙禮、周蕙苓、周蕙芝、周蕙蕙、周薇薇；其中周蕙蕙同香港藝人吳家樂結婚，並育有一個女兩個仔（兩個仔係雙胞胎）。

## 名下馬匹
周亦卿、個仔周維正、個女周蕙禮熱愛賽馬，一家三口係香港賽馬會嘅會員，先後擁有馬匹得其利、得其寶、得其勝、威其利、巴其利、得其康。

## 以佢命名嘅事物
* 香港大學周亦卿樓
* 香港理工大學周亦卿樓
* 玉泉校區生儀大樓

## 參考

## 睇埋
* 周亦卿家族
類:香港馬主

類:香港科技大學榮譽博士
類:香港城市大學榮譽博士

類:香港大學名譽大學院士
類:香港理工大學榮譽博士
亦卿
阿婆報警

**阿婆報警**係一系列粵語鹹濕笑話。2002至2003年左右開始喺網上流傳，應該係香港網民創作嘅。笑話內容都係一位阿婆打999報警電話，但係阿婆嘅廣州話講唔正，啲對白同鹹濕嘢諧音。

## 出面網頁
*
*
財務報表

**財務報表**係用嚟表達一間企業或者機構嘅財務活動同埋狀況，有四個主要嘅組成部分。

財務報表嘅作用係盡可能清晰、簡明咁為讀者提供有關企業嘅財務信息。企業嘅財務報表通常包括損益表、資產負債表、權益變動表同現金流量表。

會計期間一般係以月做單位（有啲地方甚至用星期做單位），內部用嘅財務報表唔需要審核，讀者主要係機構嘅管理層。對外公佈嘅財務報表通常一年披露一次，上市公司會係每半年披露一次，甚至逐季披露。對外公佈嘅財務報表相對要求嚴格，須要有獨立核數師審核，就報表嘅「真實及公平」作出專業意見，讀者主要係機構嘅持份者，好似係股東、銀行、稅務局等等。對外嘅財務報表需要根據相關會計準則、公司法，甚至係證券交易所嘅要求，進行額外嘅詳細披露。財務報表通常由獨立核數師進行審核，以確保報表嘅準確性同獨立性，作為政府稅收、企業融資或者投資之用。經審核過嘅財務報表要喺每年嘅股東周年大會上，俾股東審閱同提問。

## 睇埋
* 損益表
* 資產負債表
* 權益變動表
* 現金流量表
立方根

如果一個數x嘅立方等於a，噉呢個數x卽係a嘅**立方根**，其中x又叫**被開方數**，而x可以係正數、0、負數或者虛數。例如3嘅立方係27，噉呢個數3卽係27嘅一個立方根（喺實數範圍内）。若果x係正實數，呢個乘積相當於一個邊長爲x嘅立方體嘅體積。

## 符號
喺實數系入面，實數a嘅立方根通常用\sqrt[3]{a}表示，可讀作「a嘅立方根」，「立方根a」或者「根號a開三次方」。

，但喺實數系有且僅有一個。卽喺實數系，實數a嘅立方根唯一確定。習慣，三次根號\sqrt[3]{a}僅用嚟表示實數解。例如：\sqrt[3]{1}僅表示實數1，而唔表示複數\frac{-1+\sqrt[{2}]{3}i}{2}，同\frac{-1-\sqrt[{2}]{3}i}{2}。

## 1嘅立方根
卽解x^3=1，解法以下：
:\Rightarrow x^3 - 1 = 0
:\Rightarrow (x - 1)(x^2 + x + 1) = 0（立方差）
:\Rightarrow x - 1 = 0或者x^2 + x + 1 = 0
:\Rightarrow x = 1或者x = \frac{-1 \pm \sqrt[{2}]{3}i}{2}（公式解）

令\omega = \frac{-1+\sqrt[{2}]{3}i}{2}，則\omega^2 = \frac{-1-\sqrt[{2}]{3}i}{2}；反之，令\omega = \frac{-1-\sqrt[{2}]{3}i}{2}，則\omega^2 = \frac{-1+\sqrt[{2}]{3}i}{2}。由以上嘅式子睇得出\omega嘅特性有：
* \omega^2+\omega+1=0
* \omega^3=1（將\omega代返x^3=1求得）

故此\omega可代表\frac{-1\pm\sqrt[{2}]{3}i}{2}入面嘅任何一數，卽\omega爲1嘅立方虛根。

## 數值方法
* 牛噸法：x_{i+1} = \frac{1}{3} \left(\frac{a}{x_i^2} + 2x_i\right)
* ：x_{i+1} = x_i \left(\frac{x_i^3 + 2a}{2x_i^3 + a}\right)

## 符號史
1220年意大利人斐波那契第一次用\operatorname{R}x嚟表達立方根，\operatorname{R}源於拉丁文嘅首字母，意思爲「根、方根」。

17世紀初，法國數學家笛卡兒（1596年至1650年）喺佢嘅著作幾何學入面第一次使用唔連續嘅「√」同「￣」表示根號，其中「√」爲細寫r嘅變形。到咗18世紀中葉，數學家盧貝（）將前面嘅方根符號同綫括號一筆寫成，並將根指數寫喺根號嘅左上角，以表示高次方根（如果根指數係2，就省略唔寫）。噉就形成咗家下嘅開方符號\sqrt{\color{white} x}。

## 睇𠹺
* 方根

類:初等代數
Y Angle

《**Y Angle**》係香港電視廣播有限公司製作嘅青少年資訊節目，接替咗同類型嘅節目《激優一族》，喺2015年1月17號開始播，常規播放時間係逢禮拜六12:00－12:30，2019年11月30號播最後一集。停播前嗰排節目主持陣容有譚嘉儀、譚永浩、黃庭鋒、駱胤鳴、陳約臨、蘇可欣、吳子沖、鄒兆霆、彭紀諺、胡㻗、林正峰，舊時做過主持嘅有劉佩玥、司徒瑞祈、余德丞、王舒銳、陳偉琪、游莨維、何廣沛、陳潔玲、周奕瑋、鄺潔楹、林希靈、李寶君、李寶珊。

## 出面網頁
*Y Angle - 主頁 - tvb.com
吳子冲

**吳子冲**（，），係香港男藝人，做過模特兒，2017年報讀第29期無綫電視藝員訓練班之後做咗無綫電視旗下嘅藝員。佢喺香港公開大學社會科學系畢業。佢前女朋友係香港女藝人蔡嘉欣，曾一齊夾份開時裝舖頭。

## 參考

## 出面網頁
* 
* 
*
損益表

**損益表**係財務報表嘅一種，用嚟報告一間企業或機構喺特定會計期間嘅財務業績。 

## 目的
損益表總結一間企業或機構喺特定會計期間點樣通過營運同非營運活動產生收入同支出，等讀者可以透過損益表嚟瞭解同評估嗰間企業或機構嘅財務業績。損益表重會顯示喺特定會計期間發生嘅淨利潤或虧損，等讀者可以好快咁知道嗰間企業或機構嘅盈虧狀況。

## 組成
損益表分為兩部分：經營同非經營，亦可以分為收入同支出。損益表嘅經營部分披露由正常業務營運直接導致嘅收入同和支出嘅信息。支出包括成本（例如銷售成本）、行政及管理費用、行銷費用、研發費用，或者任何重大嘅費用類別。非經營部份披露同公司常規業務冇直接關係嘅活動嘅收入同支出信息，因為係非經營嘅性質，金額通常都唔會好大。上面兩類嘅收入，減去支出，得出稅前利潤，再減除所得稅支出，就會得出特定會計期間嘅期間利潤。如果收入少過支出，就表示嗰間企業或機構有虧損，亦即係蝕本。

## 比例分析
利用損益表上嘅資料，加埋其他財務報表，讀者可以做比例分析，嚟評估同比較唔同企業嘅表現。以下係部分常用嘅比例分析。
* 毛利率：（銷售收入淨額－銷售成本）÷ 銷售收入淨額 x 100%
* 淨利率：稅後利潤 ÷ 銷售收入淨額 x 100%
* 每股盈利：稅後利潤 ÷ 流通在外的普通股加權股數
* 市盈率：每股市價 ÷ 每股盈利（倍）

## 睇埋
* 財務報表
* 資產負債表
* 權益變動表
* 現金流量表
劉敏儀

**劉敏儀**（，）係香港女演員。

劉同廣告人麥仕東（Stoney Mudd）喺1979年結婚，1982年生咗個女Elizabeth。1987年，劉敏儀喺美國因鼻咽癌病逝，終年31歲。佢先生喺2007年過身，終年63歲。

## 參考

## 出面網頁
* 
* 

類:癌死者
鎮海樓公園

**鎮海樓公園**（；）係香港香港島南區淺水灣的東南部嘅一個公園，喺1970年代中起好，係一個好傳統嘅中式公園。公園入面有兩座高10幾米嘅天后像同觀音像，亦都有海龍王、河伯、麻姑同壽星公等等嘅雕塑。園入面重有萬壽亭、長壽橋同象徵「金鰲獻壽」嘅鰲魚雕塑，香港拯溺總會嘅總部都響公園入面。

## 相
麪包碗

**麪包碗**，又寫做**麵包碗**，係將個麪包挖空中間當做碗用，入面可以裝餸或者湯。喺香港，麪包碗通常攞農夫包整，入面多數都放咖喱，亦可以整焗飯。
中華人民共和國宗教

**中華人民共和國宗教**，指中華人民共和國人民宗教信仰情況。中國大陸受到無神論政權中國共產黨控制同影響一個人口大國。但當中中國人有好多中國民間信仰，包括：地方宗教、祖先崇拜、儒教、道教、佛教等。但大多數人無宗教信仰或無神論，就佔73.56%；佛教徒15.87%；道教、中國民間信仰者7.6%； 基督宗教（包括天主教、東正教、新教等）2.53%，伊斯蘭教1.45%。

## 情況

中國政府國家宗教事務局嚴重限制同規管宗教自由，全部合法宗教組織管理層都係中共政府人員。馬克思黨存在必然破壞其他宗教傳統文化，。中國公民有從合法信仰中進行選擇，但活動範圍場所、媒體傳播同集會方面等各方面就有限制；關於宗教報紙刊物相對較少，廣播電視亦冇同宗教有關頻道，節目。

### 宗教政治化分類
自毛澤東建國後，主要認可五個制度性宗教（institutional religion），分別係：
# 佛教
# 道教
# 伊斯蘭教
# 天主教
# 基督新教
* 黑龍江，新疆地區重有東正教。

中國官方認可全國性宗教團體共有7個：
# 中國佛教協會
# 中國道教協會
# 中國伊斯蘭教協會
# 中國天主教愛國會
# 中國天主教主教團
# 中國基督教三自愛國運動委員會
# 中國基督教協會

### 中國傳統受到歧視

由於冇全國性組織，加上官方宣傳宗教同現代文明有差距，政府對中國傳統宗教一直冇正面承認，甚至往往標記“封建迷信”歧視。

不過，為改革開放吸收水魚同發展旅遊業，中國傳統宗教被官方默認以生財工具模式進行活動。一定程度上，地域文化同宗教促進經濟發展，同有安慰信徒功能，由其係東南沿海經濟特區較明顯。近年，出現保護地方文化，促進地方旅遊業，部份地方傳統宗教活動中心，得到重建同改造。

## 相關

* 中共中央統戰部
* 國家宗教事務局
* 祖先崇拜
* 中國宗教史
* 中國傳統宗法性宗教
* 儒教 (宗教)
* 中國靈魂爭奪戰：習近平治下的宗教復興、壓制和抵抗

## 註釋

## 參考
農夫包

**農夫包**係種英國傳統嘅包，圓柱形，上窄下闊。喺香港，農夫包通常會用嚟整麪包碗，入面裝住餸。
江門東站

**江門東站**（；）起響廣東省江門市江海區滘頭街道五邑路同東海路交界，係廣珠城軌江門線嘅架空站，係江門國家級高新技術開發區嘅城際鐵路車站。近住江海區政府同江門市第一中學。呢個站喺2011年1月7號通車，嗰時叫做**江門站**，喺2017年3月10號改名做江門東站，原本嘅江門南站亦都響嗰時改名做江門站。

## 車站嘅樓層
*1樓：出入口
*2樓：大堂
*3樓：月台

## 接駁嘅交通
*8：城軌江門東站－第一職中
*12：城軌江門站－江門汽車總站
*31：城軌江門站－周郡
*40：城軌江門站－杜阮墟
*41：城軌江門站－東風鄉
*46：江門東站－城軌新會站
*51：城軌江門站－潮連車站
*54：城軌江門站－北街站

## 參考

## 隔離嘅站




類:江海
奶撻

**奶撻**，又叫**鮮奶撻**，係種主要用到牛奶做餡嘅撻。個餡一般做法係用砂糖同牛奶溝埋，為咗令個餡易啲凝固，多數會落埋蛋白。整出嚟嘅製成品同蛋撻有啲似，主要分別係奶撻個餡係白色。
禮樂站

**禮樂站**（；），規劃嗰陣叫做**新民站**（；），起響廣東省江門市江海區禮樂街道新民鄉樂民街，係廣珠城軌江門線嘅架空站，近住新民幼稚園。呢個站喺2011年1月7號起好，廣珠城軌亦都已經通車，不過呢個站到宜家都未用得，啲車經過都唔會停。

## 隔離嘅站




類:江海
牛油蛋糕

**牛油蛋糕**係有牛油成份嘅蛋糕，主要成份有牛油、砂糖、雞蛋、麵粉同發粉，係美國好常見嘅蛋糕。